
INTRODUCERE 


În concepția ortodoxă, Maica Domnului este le- 
gătura vie dintre pământ și cer. 

Nu se pot găsi cuvinte atât de puternice, fru- 
moase, gingașe și expresive prin care să poți arăta 
cât se cuvine cinstea aceleia, care în natura sa 
umană, a cuprins pe Dumnezeu, devenind Maica 
lui Dumnezeu. 

Maica Domnului face parte din concepția de 
viață ortodoxă. Nu se poate vorbi de creștinism 
fără întruparea lui lisus Hristos, nici de întrupare 
fără nașterea feciorelnică. Așadar, nu se poate 
vorbi de Ortodoxie fără dogma întrupării din Fe- 
cioară, căreia i s-a consacrat numirea mistică și 
irumoasă de: Maica Domnlui. Ea întrece în har și 
în vrednicie pe orice ființă creată, așa că venerația 
cu care este înconjurată în Ortodoxie este pe deplin 
meritată şi justificată. Mai mult, ea trece dincolo de 
cuget și cuvânt: „nu se pricepe limba a o lăuda“ şi nici 
nu poate ti mărită și binecuvântată în mai mare 
măsură, de cum o face Biserica Ortodoxă. 

Încercând în lucrarea de față prezentarea învă- 
țăturii Bisericii noastre despre Sfânta Fecioară am 

simţit o oarecare greutate dat fiind faptul că Biseri- 
ca Ortodoxă nu și-a fixat în toate amănuntele și în 
formule dogmatice învăţătura ei despre Maica 
Domnului. Această învăţătură o găsim în strânsă 
legălură cu hristalogia și, ca atare, aşa este tratată. 
Biserica şi-a expus învățătura ei despre Maica 
Domnului, în mare măsură, în legătură cu comba- 
terea creziilor şi erorilor romano-catolice. Așa fac 
Sfinţii Părinţi și tot aşa se prezintă şi in dogmatici- 
le moderne. 

Un fapt, însă, trebuie semnalat; dogma Sfintei 
Fecioare trăiește viu și deplin manifestată în cultul 
ortodox. 

îste recunoscul, de altfel, ca o constatare gene- 
rală, că nu toate punctele de credinţă au fost în- 
deajuns de lămurite de Biserica Ortodoxă. Unele 
au rămas încă acaperile cu un văl de taină, ca fiind 
şi mai aproape de suflet. E şi specificul Ortodoxiei 
de a nu întocmi un inventar precis al învălăturii 
sale. Nu l-a făcut pentru că e un lucru lipsit de via- 
$ă. „E ca și cum ai diseca un corp viu” spune Nicolae 
Arseniev. Biserica ¢ credinţă, dar este şi viaţă. E un 
corp viu, însuflețit de harul Sfântului Duh. Glasul 
propriu al Bisericii Ortodoxe nu iese din legi, ci 
din integrarea liberă, din iubire, in continutul cre- 
dinței. Dogma nu se poate izola de viaţă. „O mär- 
turisire de credință nu este un sistem rece și arid, ci e 


MANA DOMNULUJ IN BISERICA ORTODOXĂ 


tutodată, o rugăciune și o fortă şi o bucurie a sufletului, 
un îndemn la strâduinla morală.” ` 

Ortodoxul se ataşează dogmei din iubire. El iu- 
beşte și crede. 

Ortodoxia e viaţa în harul dumnezeeisc, e viața 
în Hristos. Expresia acestei taine nu o găsim totde- 
una în formule rigide şi seci, ci o găsim adeseori 
manifestată în cult. Cultul este în chip practic viața 
de rugăciune, viața duhovnicească a Bisericii. 
Deci, cine intră într-o biserică ortodoxă vede ime- 
diat ce înseamnă Maica Domnului în Ortodoxie, 
veneraţia şi dragostea de care se bucură şi cât de 
viu Wrăiește în cultul ortodox ocupând locul prim 
şi imediat după Sfânta Treime. 


Înfălişând în lucrerea de față învățătura despre 
Maica Domnului, un fir roşu străbate de-a lungul 
tuturor capitolelor. El nu se poate înlătura, „mi 
râmas la inimă” şi consliluic temelia întregii doc- 
trine despre Maica Domnului. Este vorba despre 
raportul Maicii Domnului cu persoana Mântuito- 
rului. Legătura dintre Maică și Fiu nu se mărgi- 
neste numai la naştere şi în pruncia Dumnezeului 
întrupat, ci dăinuiește mai departe și va dâinui în 
vecii vecilor. 


1. Arseniev Nicolae, Biserica Răsăriteană, traducere PS. 
Ti Sunedrea. Bucureşti 1929, pag. 15. 

Fecioara Maria a primit în sine „focul cel netru- 
pesc”, Fiul lui Dumnezeu „S-a desertat pe Sine, chip 
de rob luând”. 

El S-a înomenit iar ea s-a îndumnezeit. 

Maica Domnului nu poate fi cunoscută în afară 
de Fiul ei. Centrul preocupărilor ei a fost și este 
„dulcele ei Fiu“ pentru care ea a stat în umbră și 
smerenie. Viaţa ei s-a scurs între bucuriile unei 
nașteri slăvite în cer și pe pământ și durerile de la 
picioarele crucii; între razele curățitoare ale haru- 
lui de la Buna Vestire și flăcările de foc de la Cinci- 
zecime. O viață luminată de rugăciunea tainică, 
dumnezeiască, începută în Sfânta Sfintelor și con- 
tinuată dincolo de graniţele vieţii pământești în 

“starea prea mărită unde se mistuie în focul dragos- 
tei de oameni, lângă tronul Fiului ei. 

Cu toată smerenia prin care s-a făcut cunoscută 
Maica Domnului, calitatea ei de Maică a lui Dum- 
nezeu și unirea cu Fiul ei nu poate fi contestată. 
Această unire a fost prefigurată în tainele suprafi- 
rești și negrăite din simboalele Vechiului Testa- 
ment. Ea reiese în chipul cel mai natural din însu- 
șirea ei de maică și a fost realizată în cel mai înalt 
grad. lată cum ne vorbește Teofan al Niceei despre 
această unire: „... n-ar putea fi cugetată o mai mare 
unire și împletire între doi care se află despărțiți decât 
aceea în care fiecare şi-ar putea impropria proprietățile 
naturale ale celuilalt ca și pe proprietarul lor însuși, în 

așa fel încât chipul fiecăruia să se vadă întocmai în 
fiecare, împreună cu cel natural și propriu, cum s-a în- 
tâmplat numai la Dumnezeu Cuvântul și Maica Lui.” 
Fiul i-a chipul și firea Maicii, iar Maica primește 
de la Fiul cele naturale ale dumnezeirii Lui. „Așa 
de mult s-a împletit și s-a amestecat cu ele, încât e 
văzută și cunoscută de cei ce se învrednicesc de vederea 
ei, mai mult din acelea, de cât din cele proprii și natu- 
rale, ca una ce a fost prefăcută si schimbată în fru- 
musetea și strălucirea Fiului. (...) Fiul e văzut purtând 
împreună cu dumnezeirea proprie şi chipul matern pro- 
priu. (...) Maica e văzută având pe lângă firea proprie şi 
cele proprii ale Fiului ca ale sale, în baza răsplătirii, mai 
bine zis a imensității harului.“ În aceasta constă 
unirea, rămânând fiecare ceea ce era. ° 


Tot ce are Fiul în chip natural prin fire, 
Maria are prin Har. De aceea îi spunem „Cea 
plină de har“ sau „ Cea plină de daruri” căci le 
are pe toate și prin ea se împart tuturor. (Mi- 
tropolitul Tit Simedrea) 


Biserica Ortodoxă nu desparte niciodată pe 
Maică de Fiu, pe aceea care a întrupat de acela 


2. Theophanes Nicaenus, Sermo in sanctissiman Dei 
param, Textum graecum cum interpretione latina, introduc- 
tone et criticis animadversionibus, editit Martinus Jugie, 
A.A. lateranum, Romae 1935, trad. preot profesor Dumitru 
Stăniloae, in manus, pag. 57. 

care S-a întrupat: „adorând umanitatea lui Hristos, ea 
(Biserica Ortodoxă — n.ed.) venerează pe Maica Sa de la 
care El a primit această umanitate și care reprezintă în 
persoana Sa neamul omenesc în întregime. Centrul 
vieţii și al lumii rămâne Hristos, prin a Cărui ope- 
ră e mântuit omul, iar prin om întreg cosmosul 
este ridicat la destinația divină din planul veșnic 
al creației. Ortodoxia, slăvind pe Fecioara Maria, 
nu micșorează pe Hristos, nici opera Lui, fiindcă e 
vădită unirea și asemănarea ce există între Maică 
şi Fiu. „În ei este o împreună respirație a voinței și a 
socotinței, voința necreată a Fiului... căreia i s-a 
supus necondiționat o pârgă a neamului omenesc, 
făcându-se „începătura mântuirii noastre“, „părtașă 
de stăpânirea şi puterea peste întreaga creațiune... 
hrănitoarea întregii firi intelectuale și raționale... ca 
una ce a devenit izvor de viață începător... căci fără 
conlucrarea ei nimeni nu vine la fericire."* 


3. Bulgakoff Sergiu, Ortodoxia, trad. N. Grosu, Sibiu 
1933, pag. 149. 

4. Theophanes Nicaenus, idem. 

5. Idem, ibidem. 


„O, Fiul lui Dumnezeu, 

dă-mi harul Tău cel minunat 
să-mi îmbogăţesc harfa și să 
zugrăvesc prea frumoasa icoană 
a Născătoarea Tale.“ 


Sfântul Efrem Sirul 


CAPITOLUL 1 


Maica Domnului 
Născătoare de Dumnezeu 


1. Întruparea lui Dumnezeu-Cuvântul, taină 
a dragostei dumnezeiești 


Planul dumnezeiesc care a fost propus lui Adam 
n-a fost adus la îndeplinire. În locul liniei drepte, a 
suișului spre Dumnezeu, voinţa primului om a 
trasat o cale protivnică firii, ajungând la moarte. 
Calea, pe care trebuia s-o urce primul om spre a se 
îndumnezei n-a putut fi străbătută deoarece firea 
omenească trebuia să biruie păcatul și moartea. 
"1. Vladimir Lossky, Essai sur la Theologie mystique de 
l'eglise d'orient, Aubier, Editions Montauigne, Paris 1944, 
pag. 132; a se vedea și traducerea românească a pr. dr. V. 


Răducă: Teologia mistică a Bisericii de Răsărit, ed. Anas- 
tasia, București, 1992. 

Sforţările omului au fost zadarnice. Chinurile lui 
de ridicare spre Dumnezeu, nevoia pe care o sim- 
tea de a ajunge la Dumnezeu, toate, erau zădărni- 
cite de întreita stavilă care îl despărțea de Dumne- 
zeu: moarte, păcat, fire. Dar ceea ce omul nu putea 
realiza ridicându-se spre Dumnezeu, va realiza 
Dumnezeu, coborându-Se la om. 

„Și Cuvântul trup s-a făcut și S-a sălășluit între 
noi“ (loan 1, 14) „Cuvântul rămâne ceea ce era, se face 
ceea ce nu era“, cum spune Sfântul Teofil al Bulga- 
riei (veacul al XII-lea), fiindcă „atât de mult a iubit 
Dumnezeu lumea, încât și pe Unul născut Fiul Său L-a 
dat...“ (loan 3, 16). Și astfel, Dumnezeu-Cuvântul, 
coboară în lume, „la plinirea vremurilor“, să refacă 
firea cea căzută a lui Adam. Hristos, coborând la 
noi, S-a făcut nouă cale-scară. S-a coborât la noi, ca 
pe noi să ne urce pe calea mântuirii. Noi nu ne pu- 
team mântui printr-o lege; „fără Hristos noi nu pu- 
tem face nimic“, ne-a spus-o El însuși. Mântuirea 
creștinului este mântuirea nu numai în Hristos, ci 
prin Hristos. Ceea ce n-a putut realiza Adam, a 
venit să împlinească Hristos, să facă El împăcarea 
omului cu Dumnezeu, să mulțumească pe Dum- 
nezeu prin jertfa Sa „de bună mireasmă“ iar pe 
oameni să-i aducă la starea de fii ai Lui, să-l îno- 
iască pe Adam cel căzut cu tot neamul. 

Dar Adam n-a căzut singur, căci pricina căderii 
lui a fost Eva, femeia sa. Prin ea a intrat păcatul în 

lume. Poate de aceea femeia a fost, de-a lungul 
veacurilor dinainte de Hristos, obiectul ingratitu- 
dinii bărbatului și fără nici un rol, afară de naște- 
rea de prunci. Ea nu putea sta în această stare la 
nesfârșit, așa cum nici Adam nu putea sta desgolit 
de podoabele regești ce i-au împodobit firea. 


2. Sfânta Fecioară — organ al întrupării 


Prin sfatul cel mai înainte de veci, Fiul primește 
firea omenească, vine să se facă asemenea nouă. 
Dar nu era deajuns, mai trebuia ceva. Se cerea 
parcă și o participare din partea firii căzute, fie ea 
cât de neînsemnată, în raport cu bunătatea nemăr- 
ginită a lui Dumnezeu. Trebuia să dăm ceva de al 
nostru, un. aluat din frământătura noastră, care să 
contribuie la refacerea firii omenești, la împăcarea 
cu Dumnezeu. Hristos era făgăduit, așteptat, după 
El suspinau veacurile îmbibate de cântecul prooro- 
cilor. Creatorul cobora să ia firea creaturii căzute, 
„prooroc asemenea mie va trimite Domnul” a prezis 
Moise. Un om, deci, real, nu aparent (cum mai târ- 
ziu aveau să spună multe minţi rătăcite), trebuia 
să răscumpere păcatele lumii. Dar această lume, 
îngroșată de păcat, trebuia să dea și ea ceva bun, 
care să mijlocească venirea și întruparea Cuvân- 
tului în lume. Așa cum dintr-un pom uscat, scor- 

buros, crește uneori o mlădiţă tânără, care se ridică 
spre soare, ca o mlădiţă a vieții, tot astfel, trebuia 
să dea omenirea, îmbătrânită de păcat, o mlădiţă 
tânără, curată, o maică a vieții, care să poată rodi 
fructul nemuririi, pe Hristos, începătorul vieții. 
Despre această mlădiţă a neamului omenesc drep- 
ţii Vechiului Testament, au scris „lucruri slăvite si 
vrednice de auzil.” Psalmistul o numește cortul pe 
care l-a sfinţit Cel Prea Înalt, iar Solomon o nu- 
meşte o casă a înțelepciunii (Pilde 9). În acest cort 
vine să se sălășluiască Cel ce „întinde cerul ca un 
cort“, în mărginit vine să se sălășluiască nemăr- 
ginitul. Înţelepciunea își face casă” în aceea care a 
fost prefigurată de cele mai alese virtuţi ale Legii 
Vechi. Adică în: frumuseţea Rebecăi, cinstea lui 
Ruth, contemplativa Rahela, în pietatea și credința 
Anei. Numeroase tipuri, de asemenea, au indicat 
în taină, pe aceea care, prin bunăvoința Tatălui ce- 
lui mai înainte de veci, avea să se facă scara ce- 


2. E narratio in evanghelium loannis, 1-14, P.G. t 123, col. 
1156 C, vezi și la Lossky Vladimir, op. cit. pag. 134. 

3. Prot. Bulgakoff Sergiu, Kupina neopalimaia (Rugul 
nears), Paris 1927, pag. 122, la acest text al lui Solomon și în 
legătură cu teza lui despre Sofia: „în tâlcuirca Flristos-Sofiei, 
acesta va însemna: Înţelepciunea Hristos și-a făcut (în actul 
creaţiei lumii) casă - trupul bisericii cu cele 7 daruri ale Sfân- 
tului Duh și cu cele 7 Taine. În tâlcuirca pe planul înțelepciu- 
nii (Sofiei) Născătoarei de Dumnezeu, același text va însem- 
na: Înţelepciunea Sfântului Duh și-a zidit Sieşi casă (în actul 
întrupării lui Dumnezeu) pe Maica lui Dumnezeu”. 


16 


MAICA DOMNULUI ÎN BISERICA ORTODOXĂ 


rească din visul lui Iacov, pe care s-a coborât Dum- 
nezeu la noi. Ea este „Sfânta Sfintelor“ care a primit 
pe Hristos, „mana cea cerească“, din care ne hrănim 
şi ne îndulcim în pustia acestei vieţi vremelnice. 
Ea este „rugul care ardea și nu se mistuia“ și de care 
văzătorul de Dumnezeu Moise nu se putea apro- 
pia (leş. 23, 2). Ea este „chivotul de aur“ (leş. 25, 16) 
care a primit Legea-Hristos și toiagul lui Aaron 
care a odrăslit floarea, Hristos. Ea este podoaba lui 
Avraam, a lui Isaac și a lui lacov, roua de pe lâna 
lui Ghedeon, tronul lui Solomon, în care va să stea 
Împăratul măririi și „muntele cel cu umbră deasă“ 
din vedenia lui Daniil. N-a existat virtute, n-a exis- 
tat frumusețe, curăţie, sfinţenie, care să nu poarte 
în taină pe acea minunată fecioară, care avea să fie 
crin al îngerilor, deoarece îi va întrece cu parfumul 
sufletului său și de la care ei se vor împărtăși de 
dulceaţă. Și cum să nu fie așa dacă ea s-a făcut 
„Sfeşnic“ care va purta lumina, Hristos; s-a făcut 
cădelniţă a cărbunelui Hristos și templu sfânt și 
minunat al dumnezeieștilor daruri. 

„lată roaba Domnului, fie mie după cuvântul Tău” 
(Luca 1, 38). Ce era, oare, nevoie de mai multe cu- 
vinte pentru a împlini o așteptare de veacuri și o 
pregătire la înălțimea la care s-a ridicat Sfânta Fe- 
cioară, prin propriile sale puteri ? De curăţia ei nu 
s-a învrednicit nici o altă creatură, căci ea n-a voit 
nicidecum să lucreze păcatul. 

„lată roaba Domnului...“: roaba e gata să pri- 
mească pe Stăpânul, zidirea primește pe Ziditorul, 
Fecioara zămislește, Maria devine Născătoare de 
Dumnezeu. S-a mișcat spre această zămislire o 
fiinţă rațională și liberă, nu un organ pasiv, dar miş- 
cările voinţei ei au fost curate ca o floare fără pată, 
ca o oglindă, căci a primit să conlucreze cu harul. 

Istoria mântuirii neamului omenesc deschide cea 
mai frumoasă pagină în care „degetul Tatălui va să 
scrie“ încetarea blestemului celui de demult și bu- 
curia că cea dintâi plăsmuire a noastră, o nouă plăs- 
muire primește, iar lumea cea învechită leapădă de 
la sine povara bătrâneţii păcatului. „Să se veselească 
cerul sus și norii să plouă dreptatea. Munţii să picure 
dulceața şi dealurile veselie“ căci au sosit bunele ves- 
tiri de bucurie. „Ce minte ar putea înțelege aceasta şi ce 
limbă ar putea grăi ?“ Se minunează Sfântul Andrei 
Criteanul gândind la această taină. „Nici cuvântul 
nu e în stare să spună, dar nici urechea să audă“ făgă- 
duinţa cea de demult a Domnului, arătarea icono- 
miei Lui faţă de noi. Ceea ce au prezis proorocii și 


4. Sfântul Andrei Criteanul. Migne P.G. XCVII redă acest 
moment al consimţirii Maicii Domnului la întrupare: Îngerul 
Domnului înțelegând tulburarea Mariei adaugă: „Nu te teme 
Marie câci ai aflat har înaintea Domnului” (Luca 1, 30). „Harul 
pe care nu l-a primit Sara, pe care nu l-a cunoscut Rebeca și 
pe care nu l-a știut Rahila... harul pe care nimenea din veac 
nu l-a aflat ca tine“. Și, după momente de ezitare: „lată roaba 
Donmului” supusă la ascultare, stăruitoare la slujire, gata la 

au preînchipuit tainele Vechiului Testament, acum 
ia sfârșit. În acest moment ia plinire graiul pro- 
orocului. „Mila și adevărul s-a întâmpinat, dreptatea și 
pacea s-au sărutat“ (Psalmi 84, 11). 

Taina Bunei Vestiri este „taina împăcării omului 
cu Dumnezeu, ca venire în contact a lui Dumnezeu cu 
oamenii, ca refacere a chipului nostru și schimbare în 
mai bine, ca ridicare și îndlțare la cer. Nici o taină 
de până acum n-a avut măreția şi frumuseţea aces- 
teia; nici când a vorbit Moise cu Dumnezeu pe 
muntele Sinai, nici când s-au pogorât legile de pia- 
tră, căci acum se coboară Însuși Făcătorul legii, să 
îndrepte pe cei de sub lege. Acolo era Moise, mij- 
locitor între popor şi Dumnezeu, aici vine Însuși 
Dumnezeu-Cuvântul să redea strălucirea chipului 
căzut, să refacă putinţa de a ne ridica pe scara pe 
care s-a coborât Dumnezeu, pe acea scară fără 
materie, care s-a făcut mijlocitoare nouă — Fecioara 
Maria. Prin această taină noi am fost introduși în 
taina lui Hristos, de la moarte la viață, de la legă- 
turi la slobozenie, de la blestem la binecuvântare, 
pentru că, prin această taină, se va face văzut pe 
pământ Dumnezeu și ușile luminii ni se deschid 


primire. „Fie mie după cuvântul tău“. Bine, iconomie nespusă ! 
Bine, har dumnezeiesc ! Prea bine sfat şi preștiinţă veșnică”. 
Trad. manus. Pr. Olimp Căciulă. 

5. Idem, ibidem, col. 885 - B. 

să vedem pe Cel ce s-a născut din pântecele Fe- 
cioarei Maria. 


3. Fundamentul theotokiei 


O evlavie adâncă și o teamă ne cuprinde, gândind 
la această taină a theotokiei (calitatea de Născătoare 
de Dumnezeu a Maicii Domnului — n.ed.). Credem și 
mărturisim că Maria n-a născut om simplu, ci pe ade- 
văratul Dumnezeu, pe lisus Hristos Fiul lui Dumne- 
zeu. Totuși, adâncurile omenescului din noi se în- 
fioară și îngenunche umil pe ultima treaptă a gândirii 
ce încearcă, neputincioasă, să urce spre înălțimile 
acestei taine. Cum ? Fecioară și născătoare, creatură şi 
poartă în brațe pe Dumnezeul cel adevărat! | 

Numai într-o profundă meditare, acolo, la granite- 
le înțelegerii, unde mintea trece hotarul unei copleșiri 
de bucurie, încep să se desprindă adevărurile... 

Dar acele adevăruri, acele frumuseți, condeiul 
nu va putea să le scrie niciodată. 

Aceea care s-a hrănit în Sfânta Sfintelor din mâ- 
na îngerului, care s-a rugat încă de pe atunci pen- 
tru neamul omenesc, cum mărturisește Sfântul 
Grigorie Palama, și care mai ales, s-a rugat cu ru- 
găciunea tainică a minţii, urcându-se de pe atunci 


6. Vezi la Pr. Prof. Stăniloae Dumitru, Pr. Prof., O nouă 
rătăcire a papalității, rev. Ortodoxia nr. 4 / 1950, pag. 583, 

pe treptele desăvârșirii, s-a învrednicit să primească 
pe Cel neîncăput, pe Hristos, Dumnezeu și Omul, 
ca să fie numită „Nâscâtoare de Dumnezeu“. 

Această dogmă este consecința uniunii ipostati- 
ce a celor două firi în persoana divino-umană a 
Mântuitorului: natura dumnezeiască luată din Ta- 
tăl şi natura umană, din Fecioara Maria. Este dog- 
ma cea mai lămurită despre Sfânta Fecioară, fiind- 
că, în ce fel S-ar fi făcut sub lege Cuvântul lui Dum- 
nezeu, de nu S-ar fi făcut om de o ființă cu noi? 

Dacă Maria, fecioara din Nazaret, nu este nu- 
mită Născătoare de Dumnezeu, atunci ce sens mai 
are cuvintele rudeniei sale Elisabeta: „De unde mie 
cinstea aceasta, ca să vină la mine Maica Domnului 
meu ?” (Luca 1, 43) sau mărturisirea apostolului: 
„Dumnezeu S-a arătat în trup” (i Tim. 3, 16). Dacă 
Maria nu s-a făcut Templu în care s-a zămislit 
Dumnezeul cel Sfânt, așa cum glăsuiește David 
„Sfânt este templul tău, minunat întru dreptate“, 
atunci ea nu a mai născut pe soarele dreptății. 
Atunci de ce mai strigă profeţii, de ce mai cântă 
păstorii și îngerii laudă ? Și de ce mai saită arhan- 
ghelii dacă Sfânta Fecioară n-a născut pe Cel 
neîncăput ? 


7. Sfântul loan Damaschin, Descoperire cu amănuntul a 
pravoslaviei credinţe, lași 1896, pag. 136. 

Tradiţia Bisericii, încă din cele mai vechi tim- 
puri, ne dă mărturii despre maternitatea divină a 
Maicii Domnului. Sfinţii Părinţi, din cele mai vechi 
timpuri, chiar dacă nu i-au închinat tratate în mod 
special, socotesc că Sfânta Fecioară își împrăștie 
mireasma sfințeniei sale și o găsim oriunde este 
vorba de Fiul ei. Așa mărturisește Sfântul Irineu 
scriind contra ereticilor: „... pentru a reașeza în El pe 
Adam, Dumnezeu-Cuvântul, se născu Însuși din Fe- 
cioara Maria şi luă cu adevărat, asupra Sa naștere 
potrivită, pentru a restabili pe Adam“. Termenul de 
„Născătoare de Dumnezeu“ e folosit întâia oară de 
Origen’, cum ne mărturisește istoricul bisericesc 
Socrate. Când a început Nestorie să predice că 
Sfânta Fecioară nu ar fi cu adevărat Născătoare de 
Dumnezeu poporul s-a răsculat numindu-l eretic. 
De asemeni, Evagrie îl înfruntă că a lepădat 
cuvântul. 

Școala din Alexandria cu toţi reprezentanţii ei 
din Egipt, din Capadocia, din Palestina și Occi- 
dent, își făcuse un punct de onoare apărând dum- 
nezeirea lui lisus și, implicit, calitatea de Născătoa- 


8. Contra Hacres, III, 21 şi 31 - 4- 10, vezi la loan G. Coman, 
Curs de Mariologie, an I Magisteriu (dactilografiat). 

9. Socrate, Istoria bisericească, VII, 32 în Migne, P.G. 
LXIII - 811. vezi Macarie, Teologie Dogmatică Ortodoxă, vol. 
Ip. 

Pio. E. Dublanchy, art. MARIE, în Diction. de Théol. Cath., 
IX, 2, 1927, col. 2351, vezi la Ioan G. Coman, op. cit. 

te de Dumnezeu. Cel mai fierbinte apărător al Ma- 
ternităţii divine este Sfântul Chiril al Alexandriei.” 

Întreaga fundamentare teologică a theotokiei o 
găsim zidită la Sfântul loan Damaschin așa: „Noi 
zicem că Dumnezeu s-a născut din ea, nu ca și cum 
dumnezeirea Cuvântului și-ar fi luat începutul exis- 
lenței din ea, ci pentru că Dumnezeu-Cuvântul Însuși 
care din eternitate fără trup din Tatăl s-a născut și fără 
de început și etern cu Tatăl și cu Duhul există“. 

E şi o concluzie firească a gândirii noastre ome- 
nesti, ca ceea ce este Maica lui lisus Hristos, Dum- 
nezeu și omul, să fie cu adevărat Născătoare de 
Dumnezeu. E un adevăr de viaţă prin care înviem 
și suntem fii ai Bisericii. Căci dacă nu s-a născut 


11. Stântul Chiril al Alexandriei, Contra celor care nu vor 
să mărturisească că Sfânta Fecioară a Născătoare de 
Dumnezeu, 4, 6, 9, Migne P.G. LXXVI, col. B.C. 261 C: 
„Născând trupesc, carnal, pe Dumnezeu, Maria e numită pe 
drepi Maica Domnului: lisus n-a existat niciodată ca simplu 
om înaintea unirii lui cu Dumnezeu și însuși Logosul venind 
în însuși fericita Fecioară și a luat templu propriu din sub- 
stanța Fecioarei și a ieșit din ea, om văzut pe dinafară însă în 
interior fiind Dumnezeu adevărat: după naștere, Logosul a 
păzit fecioria mamei Sale, lucru care nu s-a petrecut cu unul 
din ceilalți sfinţi. De aceea și Sfânta Maria este pe drept 
numită şi Născătoare de Dumnezeu și Fecioara - Mamă”. 
Vezi la : loan G. Coman op. cit. 

12. Sfântul loan Damaschinul: Migne P.G. XCIV - 1029, 
vezi la V. Lochiţă, Doctrina Sfântului loan Damaschin 
despre Maica Preacurată, în Rev. Candela nr. 7-12 / 1937. 

din Maria „lumina cea adevărată“, atunci nici noi n- 
am primit-o, și dacă n-am primit-o ne găsim tot 
„n latura și în umbra morții“. Prin această dogmă 
am învins moartea, am scăpat de diavol și s-a res- 
taurat făptura omenească prin îndreptarea greşelii 
lui Adam. Prin Maria a înflorit și a strălucit fru- 
“museţea învierii, a răsărit floarea dumnezeirii. 
Dacă floarea dumnezeirii a strălucit din ea, poate 
„oare ca tulpina, din care răsare o floare, să poarte 
un nume și floare un altul? Cel ce S-a născut era 
Dumnezeu și cea care a născut cum putea fi numi- 
tă ? Cu mintea, cu inima, cu sufletul și cu gura, 
Maica Domnului „Născătoare de Dumnezeu“ a fost 
mărturisită de întreaga Biserică de totdeauna. Înlă- 
turarea acestei dogme ne sfarmă credinţa în învie- 
re, ne dezmoștenește de fii ai luminii, de împărtă- 
șirea cu Hristos. Dacă Maria n-a născut cu ade- 
vărat pe Hristos, Dumnezeu și omul, naștere în 
care Hristos și-a unit firea Sa omenească, a primit 
din cele ale mamei Sale, atunci care este jertfa 
Lui ? Care este posibilitatea de a ne uni și noi cu 
El? Maria este creatura care s-a unit în cel mai 
înalt grad cu dumnezeirea. Atunci osânda noastră 
nu mai este dezlegată și cerul nu s-a mai coborât 
pe pământ. Theotokia este cerul pe pământ, este 
temeiul vieţii noastre în Hristos. Cum ne-am putea 
numi hristofori (purtători de Hristos - n.ed), 
pnevmatofori (purtători de Duh - n. ed.), dumne- 

zei după har, dacă Sfânta Fecioară Maria a născut 
numai om ? Ea este pomul vieţii care a răsărit dul- 
ceața vieţii și ce dulceaţă ar avea omenirea dacă 
pomul ei ar fi al morții și nu al vieții? Nu ne-am 
mai naște la viață ! Dar Maria este cerul în care ve- 
dem perfecţiunile cele mai presus de cer, pentru că 
Cel necuprins și nescris împrejur, Cel întocmai în 
ființă cu Tatăl și cu Duhul „în pântece tăinuit L-a 
încăput“. Dacă Maria nu s-a împreunat cu „focul cel 
nesuferit“ atunci nici firea omenească n-a fost 
curăţită. Hristos n-a mai luat din pântecele ei tru- 
pul nostru cel stricăcios și muritor ca să-L unească 
cu sine în veci. 

Sfânta Fecioară este cu adevărat theotokos așa 
cum ne spune troparul: „Proorocii au propovăduit, 
apostolii au învățat, mucenicii au mărturisit și noi am 
crezut că tu ești după adevăr Născătoare de Dum- 
nezen”? 


4. Ereziile antimariologice și formularea 
sinodală a theotokiei 


Încă de la început, taina Întrupării, deși mărtur- 
isită în general de Biserică, n-a fost cruțată de acei 
care, încercând să treacă totul prin filiera raţiunii, 
au ajuns la tăgăduire. Feluritele chipuri de cre- 


13. Vecernia Învierii pe glas II. 

dinte, care fermentau în timpul primului secol, au 
dat naștere la o seamă de erezii, cu numele generic 
de falsă gnoză. Ele ajung să spună că lisus a avut 
numai un trup aparent și cum dogma Sfintei Fe- 
cioare este fixată în realitatea întrupării lui Hristos, 
implicit este atacat și termenul de Născătoare de 
Dumnezeu. 

Apolinarie atacă firea umană, deplină a lui Hris- 
tos. În locul spiritului omenesc, Apolinarie spune 
că lisus a avut „ o singură fire întrupată, a lui Dum- 
nezeu — Logosul“, formulă transmisă de Apolinarie 
în scrisoarea către împăratul lovian.” Iisus, deci, nu 
putea să se nască din Maria; ea a avut numai rolul 
unui canal prin care a trecut acest trup. Starea de 
întrupare a fost o stare veșnică; iar nașterea Mân- 
tuitorului nu-i decât o simplă manifestare a acestei 
taine permanente. Pe un ton de aprinsă mânie, 
Sfântul Atanasie răspunde lui Apolinarie: „ Ce iad a 
îndrăznit să spună că Logosul s-a transformat în carne... 
că a decăzut din propria sa fire... că a purtat un trup 
aparent și nu firesc ?“* 


14. Apolinarie, Fragm. LUI, pag. 341; la Z. Tixeront, His- 
toire des dogmes dans l'Antiquité chretiene, 1! 1924, I-e ed. 
pag. 99. 

15. Sfântul Atanasie, Scrisoarea către Epictet, episcopul 
Corintului, 2, Migne P.G. 26, col. 1052 C. - 1055 A.B.; vezi la 
loan. G. Coman, Curs de hristologie (dactilografiat). 

Arie învaţă că lisus nu e un Dumnezeu ade- 
vărat, ci o creatură, cea mai perfectă creatură, de 
aceea, deși a primit corp din Maria, ea nu ar putea 
fi numită mama lui Dumnezeu. 

Perihoreza hristologică a fost una dintre cele 
mai subtile probleme de teologie creștină, care a 
angajat secole întregi de discuţii aprinse, a disecat 
și a precizat în întregime în Orientul „cel cu gust 
pentru chestiunile subtile“ acest mod tainic de exis- 
tență a naturilor în unitatea persoanei lui lisus 
Hristos. Numai precizată și admisă prima dogmă, 
Fecioara se putea numi sau nu Născătoare de 
Dumnezeu. 

Școala din Antiohia pleca de la Iisus Hristos cel 
istoric, scotea în evidență umanitatea Lui, socotin- 
du-L nu ca pe Fiul lui Dumnezeu cel întrupat, ci 
ca pe un om plin de har; cel mai mare dintre pro- 
feți. În acest curent de idei și principii, cu germe- 
nele în operele lui Teodor de Mopsuestia și Teodor 
din Tars se învârtea Nestorie când trage ultimele 
concluzii asupra celor două firi ale Mântuitorului. 
De aici pornea el și cu negarea existenței mater- 
nităţii divine, ca o urmare a unirii externe, nu con- 
substanțiale, a celor două naturi. 

Împărţind și despărțind firile, Nestorie a ajuns 
la două persoane (dioprosopism) - Logosul și 
Templul - ce se deosebesc prin firea lor. El respin- 

gea cu oroare unirea fizică sau unirea pe care o 
apără cu atâta căldură Sfântul Chiril. 

Punctul cel mai sigur al ereziei lui Nestorie este 
respingerea atributului de Născătoare de Dumne- 
zeu sau Maica lui Dumnezeu, dat și mărturisit de 
Biserică. După învăţătura lui, Fecioara a născut pe 
Hristos omul pentru că o creatură nu poate fi 
mama lui Dumnezeu; pentru că cineva nu poate 
naște pe cineva mai vechi ca sine; și pruncul tre- 
buie să fie de o fiinţă cu mama.” Fraza lui cea mai 
vestită este: „eu nu zic că Dumnezeu a avut două sau 
trei luni...”*. El spunea că se poate folosi expresia 
„Născătoare de Dumnezeu” (Theotokon) dar însoțită 
de expresia „Născătoare de om“ (Anthropotokon), 
sau termenul preferat de el mai era și „Născătoare 
de Hristos“ (Hristotokon) care are bază biblică, sau 
măcar termenul de „primitoare de Dumnezeu”. 


16. E. Amann, Nestorius în Dictionnaire de Théologie 
Catholique, tom. XI-e premiere partie, Paris 1931, col. 149 - 
150; vezi la loan. G. Coman, Curs de hristologic (dactilo- 
grafiat). 

17. F. Leofs. Nestoriana - Die fragmente des Nestorius, 
gesammelt untersucht, Verlag Dr. Georg Kampfimever, 
Halle 1905, pag. 167, r. 16 - 23; pag. 168, r. 4; pag. 351, r. 23; 
cf. replica dată la aceste argumente de Sfântul loan Casian, 
Despre Întruparea lui Hristos, contra ereticului Nestorie IV, 
2; VII, 2, 3, Migne P.L. 50, col. 77 B. 199 B.C., 200 A.B. 201 
A.B.; vezi la loan. G. Coman, Curs de hristologie (dactilo- 
grafiat). 

18. Cartea lui Heraclid, pag. 121 - 123; idem, ibidem. 

În istoricul acestei dogme, cel care ajută în cea 
mai mare măsură la precizarea și formularea ei, 
este vajnicul apărător al Sfintei Fecioare, împotriva 
lui Nestorie, Sfântul Chiril al Alexandriei. Raţiona- 
mentul lui este simplu dar drept. lisus Hristos este 
Dumnezeu, în El nu există decât o singură per- 
soană — cea divină -— și Maria, născându-L,, trebuie 
să se numească Născătoare de Dumnezeu. „Dacă 
cineva nu mărturisește că Emanoil este Dumnezeu și 
prin urmare că Fecioara este Născătoare de Dumnezeu, 
pentru că a născut trupește pe Cuvântul lui Dum- 
nezeu, făcut om, anatema să fie." 

Acesta este sensul în care dogma avea să se de- 
finească la Sinodul III ecumenic din Efes (431) ținut 
în vremea lui Teodosie. Sfinţii Părinţi, adunaţi în si- 
nod, după ce definesc dogma unirii ipostatice în 
persoana Mântuitorului, definesc și dogma Sfintei 
Fecioare: „,... mărturisim că Sfânta Maria este Născă- 
tonre de Dumnezeu, pentru că Dumnezeu Cuvântul s-a 
întrupat şi s-a făcut om și s-a unit chiar de la zămislire 
cu templul (omenesc) pe care l-a luat din ea” > 

Sinodul IV ecumenic de la Calcedon (451) nu 
face decât să întărească ceea ce s-a hotărât la Efes. 


19. Sfântul Chiril, Explicaţia celor 12 capitole (Anatema- 
tisme) Migne P.G. 76, col. 317, idem, ibidem. 

20. Harduin vol.I, cul. 1555; vezi la Pr. Ion Mihălcescu, 
Sinodul M ecumenic din Efes, Bucureţti 1931, pag. 88. 

De la Sfântul Chiril cel Mare, Sfânta Fecioară nu 
a găsit un apărător mai mare și mai înflăcărat ca 
Sfântul loan Damaschinul care mărturisește: „Sfân- 
ta Fecioară n-a născut un simplu om cu Dumnezeu ade- 
vårat; și nu un Dumnezeu simplu ci un Dumnezeu în- 
trupat“.* Combătând pe toţi ereticii până la vre- 
mea sa, expunerea lui este o sinteză a învăţăturii 
Bisericii în spiritul marilor Părinţi și Dascăli ai 
Sinoadelor Ecumenice. 

Piatra unghiulară a dogmei theotokiei rămâne, 
însă, Sfântul Chiril al Alexandriei, neobositul ei 
apărător: „Maria este mama lui Dumnezeu“ .? 


21. Sfântul loan Damaschinul, Dogmatica, trad. de. Pr. D. 
Fecioru, București 1938, pag. 176. 

22. Wetzer: Dictionnaire encyclopedique de la Thelogie 
Catholique, t. 14, pag. 310. 


CAPITOLUL 2 


Pururea fecioria Maicii Domnului 


Fecioria a fost starea primordială a omului. 
Adam a fost plăsmuit din pământ feciorelnic și 
Eva a fost făcută din coasta lui Adam. Fecioria, de 
la început și dintr-un început, a fost sădită în firea 
oamenilor. Ea a fost cununa neveștejită pusă de 
Creator pe fruntea primilor oameni, ca o chezășie 
a „Chipului” după care au fost zidiți. Fecioria este 
viața Sfintei Treimi, este viaţa sfinţilor și a înge- 
rilor, este vasul sfințeniei. 

Cum ar fi fost viaţa primilor oameni în curăţe- 
nie, în lumină, când razele Sfintei Treimi scăldau 
viața lor fericită, când iubirea dintre Ziditor și zi- 
dire comunica pe undele fecioriei și ale ascultării; 
şi ce tragism zguduie din temelii viaţa aceasta feri- 
cită de laudă, de ascultare și de feciorie, prin pier- 

derea uneia dintre ele: ascultarea, care a atras 
după sine și pierderea celorlalte două. Ascultarea 
și iubirea, devin de acum încolo o teamă, lauda, o 
legiuire iar fecioria, nici marele Moise nu a cunos- 
cut-o. Fecioria devenise peste putinţă de realizat. 
Istoria Vechiului Testament ne arată pe alocuri 
sforțările nazariatului, ca o tendinţă a omului de a 
se ridica acolo de unde a căzut, de a redeveni ceea 
ce fusese. Dar întreaga fire se întuneca din ce în ce 
mai mult. Numai jertfele mai simbolizau că, ceea 
ce trebuia să fie „jertfă de bună mireasmà”, ceea ce 
trebuia să fie adus lui Dumnezeu, acelea trebuiau 
să fie „curate“. Aceasta era o slabă rămășiță a ceea 
ce trebuia să fie viața omului; era tot ce-i mai pu- 
tea aduce bun lui Dumnezeu din partea lui, în sta- 
rea în care se găsea. 

Dar, „în dragostea Sa pentru oamenii alcătuiți din 
carne și sânge — spune Sfântul Grigore de Nyssa — 
Dumnezeu a voit să le întindă mâna. În alți termeni: 
Dumnezeu a voit ca să-i facă participanţi la curăția Sa 
și așa să ridice natura lor, înjosită de pornirile stricate 
și să-i aducă la contemplarea lucrurilor celor de sus.” 
Sfinţenia absolută care trebuia să coboare la noi nu 
putea să-și facă loc decât într-un vas sfânt, fiindcă 
„Carnea şi sângele nu pot să moștenească împărăția lui 
Dumnezeu“ (I Corinteni 15, 50). Și, „iată pentru ce — 


1. De virginitate, C 2 P.G. 46, 324. 

spune același Sfânt Părinte mai departe — Domnului 
nostru lisus Hristos, izvorul oricărei curății, n-a intrat 
în lumea aceasta pe calea relaţiilor conjugale, pentru ca 
] însăși modul în care El a îmbrăcat haina umană, să 
dovedească măreția acestei minuni, căci numai fecioria 

„ jvădește arătarea lui Dumnezeu printre noi”? 
Teologul rus, Sergiu Bulgakoff, susține teza în- 
$ , jtemeiată pe Sfinții Părinți că „fecioria era normă de 
jraport dintre bărbat și femeie” în viața primilor oa- 
imeni, „iar căsnicia fizică nu-i decât veșmântul de piele, 


i ‘care atârnă pe trupul omului păcătos...“. Prin urmare, 
- zămislirea cea fără de sămânță și nașterea fără de 
dureri, pe care o avem în nașterea lui Hristos, în 
această privinţă, se arată a fi o naștere naturală și 
normală, nu o înlocuire a firii, ci o împlinire a legi- 
lor ei. În acest act, Născătoarea de Dumnezeu s-a 
arătat, într-adevăr, ca o viaţă nouă, care nu știa de 
păcat. Aici nașterea încetează de a mai fi o funcţiu- 
ne a sexului. În nașterea sa cea fără sămânță, 
Maica lui Dumnezeu se eliberează cu desăvârșire 
din puterea sexului. Ea din fecioară devine puru- 
rea fecioară, fecioria devenind pentru ea ceva pro- 
priu, o calitate neluată de la ea, ca o natură a ei, pe 
care niciodată nu poate s-o mai piardă. 


(d 


2. Idem, ibidem. 
3. Bulgakoff Sergiu, Kupina neopalimaia, Paris, 1927. 

Sfânta Fecioară împlinește astfel, prin libera ei 
voinţă și virtute, ceea ce Eva a avut în fire și n-a 
putut păstra. 

Absoluta feciorie a Maicii Domnului este o dog- 
mă netăgăduită în Ortodoxie. Credinţa în Hristos 
cel întrupat nu se poate concepe fără nașterea Sa 
feciorelnică. Ea este o consecinţă a theotokiei, e o 
altă formă a tainei acesteia mari: „O credință în 
Hristos cel întrupat, care nu implică nașterea Sa fecio- 
relnică este o altă credință, un alt creştinism decât cel al 
Bisericii Ortodoxe." 


1. Mărturii despre pururea fecioria 
Maicii Domnului 


A mai lua în discuţia acest lucru, mi se pare o 
lipsă de evlavie pentru o conștiință ortodoxă. E o 
dogmă afirmată destul de limpede în Sfânta Scrip- 
tură. La Buna Vestire, însăși Maria vede în fecioria 
ei, când Gavriil arhanghelul o vestește, o piedică 
de netrecut: „Cum va fie mie aceasta de vreme ce nu 
știu de bărbat ?“ Nu există nici un motiv de îndo- 
ială că Maria, care din templu şi-a logodit fecioria 
sa cu Dumnezeu să nu devină „coroană a fecioriei“, 
cum o numește Sfântul Chiril al Alexandriei. Ea, 
care s-a păstrat ca o floare neîntinată, care a deve- 
nit izvorul nestăvilit al veșnicei lumini, care s-a 


4. Idem, Ortodoxia, trad. N. Grosu, Sibiu 1933, pag. 148. 

umplut de har atât cât nu s-a putut umple nici o 
făptură, nu se putea să nu rămână pururea fe- 
cioară. „Domnul și Maica lui Dumnezeu, dispunând 
de firea bărbătească și femeiască, rămân totuși indepen- 
denți de sex, pururea feciorelnic.”* Ei — singurii — de- 
păşesc sexul cu particularitatea femeii și a bărba- 
tului care, aparținând unul altuia, se împărtășesc 
de soarta tristă a păcătosului neam omenesc. Fi 
singurii, printr-o naștere mai presus de fire, au 
reînnoit firea „biruind hotarele firii“. 

„lată, Fecioara va lua în pântece și va naște fiu...“ 
(Isaia 7, 14) răsună glasul evanghelistului din 
Legea Veche. Exclamaţia „iată“ dă înţeles de minu- 
ne. Altcum, ce lucru de minune este ca o femeie să 
zămislească și să nască în stare de căsătorie ? Însu- 
șirile pe care Isaia le dă acestui copil, Emanoil, ce 
se va naște din Fecioară (Sfetnic minunat, Dumne- 
zeu tare, Domn al păcii) sunt atât de mari încât de- 
pășesc cadrul oricărui personaj omenesc. 

Sfinţii Părinţi mărturisesc toți pururea fecioria 
Maicii Domnului ca fiind „semnul noii nașteri care 
ne regenerază în Hristos.“ Maria este motivul re- 
penerării noastre în Hristos, a sculării de la moarte 
la viaţă, de la întuneric la lumină. 


5. Idem, Kupina neopalimaia, pag. 165. 
6. Sfântul Irineu, Adv. Haeres IHI, 21-16, P.G. col 954, Pr. 
loan G. Coman, op. cit. 

Fecioria Maicii Domnului a fost ascunsă sub 
forma unei căsătorii legale. La evrei păstrarea fe- 
cioriei nu era privită ca o cinste, căci peste tot dia- 
volul se angajase să distrugă această virtute prin- 
tre oameni. „Căsătoria Mariei și a lui Iosif, ne spune 
Sfântul Teodoret de Cyr, a avut aparențele și realitatea 
adevăratei căsătorii sub vălul căreia se ascundea umi- 
lirea diavolului.” 

Biserica îi cântă fecioria numind-o rugul cel ne- 
mistuit: „precum rugul n-a ars fiind aprins, așa 
fecioară ai născut și fecioară ai rīmas. Ea este „maică 
și fecioară“, „în veci fecioară“, „pururea fecioară“. 
Ceea ce trece sub tăcere Sfânta Scriptură întărește 
Sfânta Tradiţie care descoperă credinţa și conști- 
inţa Bisericii de totdeauna. Zelosul apărător al fe- 
cioriei Maicii Domnului, Sfântul Irineu, rostește 
împotriva celor ce tăgăduiau această dogmă: „O 
noutate nemaiauzită 1... Cine a rostit vreodată numele 
Maicii Domnului, fără să nu adauge îndată rugându- 
se: Fecioară !'” lar Sfântul Ambrozie spune revoltat: 
„este imposibil ca Fiul lui Dumnezeu, să-și fi ales ca 


7. În Praesent B.M.V., hom. 2 P.C. 98, 316, vezi în Dom 
Gaston Demaret, Marie de qui est né Jesus, 1 part.t.Vi, Paris 
1939, pag. 38. 

8. Tropar, Vecernia Învierii, gl. II. 

9. Adv. Haeres. 78, P.G., vezi Dr. V. Suciu, Teologie 
Dogmatică, vol. 1, Ed. II, Blaj 1927, pag 396. 

mană o femeie, care după ce L-a născut în mod 
supranatural, să consimtă să-și piardă fecioria.”® 
Numai așa s-a arătat Maria mai presus decât 
toată făptura, că „Cel ce cu bogăția dumnezeiască a 
viețuit, în pântece fără sămânță a zămislit.“ Numai 
așa frumuseţea fecioriei Mariei și prealuminata 
curăţie a ei, au împodobit-o mai presus decât pu- 
terile cerești, făcându-se lăcaș dumnezeiesc și cu- 
rățind firea omenească. Acesta este tot sensul cu- 
răției ei și de aceea au lăudat-o și o vor lăuda toate 
veacurile. Cum a fost această taină nu iscodim ci 
mărturisim și noi cu marele cântăreţ al Siriei: „tai- 
nă cu credință cunoscându-se, nu cu iscodirea cercetân- 
du-se, taină mărturisindu-se, nu măsurându-se”!! sau 
cu imnele Bsericii: „minunea nașterii a se pricepe 
limba nu poate...“. Dacă cele două noțiuni — „maică 
și fecioară” — se elimină una pe alta şi mintea refuză 
să le primească, ele se întâlnesc totuși în chipul cel 
mai minunat în Maica Domnului, cum cântă și 
Axionul: „străin lucru este maicilor fecioria, străină 
este și fecioarelor nașterea de prunci. Dar întru tine, 
Născătoare de Dumnezeu, amândouă s-au rânduit.” 
Noi nu suntem în stare să înţelegem cum fecioara 
a născut fără de tată pe Cel născut din Tatăl mai 
înainte de toţi vecii, fără mamă. De aceea tot așa 


10. De Instit. Virgin., cap. 6, vezi Macaric, op. cit., pag. 91. 
11. Sfântul Efrem Sirul, op. cit., manuscris. 
12. Axionul de la Nașterea Maicii Domnului. 

de frumos încheie cântarea: „nu pricep Curată, nici 
îngerii, nici oamenii, Maică si Fecioară, ceea ce în tine 
s-a săvârșit.“ 

Pururea fecioria Maicii Domnului este un privi- 
legiu și o consecinţă a maternității divine ṣi îm- 
preună formează două puncte de foc, care-i lumi- 
nează toată viaţa cea întru sfințenie. Theotokia și 
aeiparthenia (pururea fecioria Maicii Domnului — 
n. ed.), o înalță pe Fecioara mai presus de toate 
creaturile, mai presus de toţi oamenii de pe pă- 
mânt și decât toți sfinţii și îngerii din cer. Din ele 
răsar ca niște flori toate numirile panegirice, toate 
gingășiile unui lirism înduioșător, ce evlavia și 
dragostea creștină le poate închina unei creaturi 
„îndată si nemijlocit după Dumnezeu.“ 

Theotokia și aeiparthenia, sunt sensul înnoirii 
neamului omenesc, căzut întru stricăciune. Din ele 
izvorăște râul cel limpede al nemuririi; din feciorie 
a odrăslit strugurul cel fără de stricăciune, care 
picură tuturor mustul nemuririi. Prin aceste două 
taine petrecute în Maria, noi ne-am îndumnezeit și 
natura toată s-a sfinţit, de aceea și noi în cântăm 
cu acatistul: 

Bucură-te, adâncime care nu te poți lesne vedea 
cu ochii îngerești, 


13. Catavasiile Întâmpinării Domnului. 
14.V. Lochiţă, Doctrina Sfântului loan Damaschinul 
despre Maica Preacurată, Ed. Il, Cernăuţi, pag. 29. 

Bucură-te, că ești scaun Împăratului, 
Bucură-te, că porţi pe Acela care poartă toate, 
Bucură-te, steaua care arăţi soarele, 
Bucură-te, pântecele dumnezeieștii întrupări, 
Bucură-te, prin care se înoiește făptura, 
Bucură-te, prin care prunc se face Făcătorul, 
Bucură-te, mireasă, pururea Fecioară !* 


2. Fraţii Domnului 


Am găsit de cuviinţă ca la acest capitol să amin- 
tesc ceva și din mult discutata problemă a „fraților 
Domnului”. 

În Evanghelii și în Faptele Apostolilor sunt câ- 
teva locuri care pomenesc de niște frați și surori ai 
Domnului. Dăm pe faţă pe cele mai expresive: „Au 
nu este Acesta fiul teslarului ? Au nu se numește 
mama Sa Maria și frații Lui, Iacov şi Iosif și Simion și 
luda şi surorile Lui nu sunt toate la noi ?” (Matei 13, 
54, 56)*. În altă parte apar fără nume: „lată mama și 
frații Lui stăteau afară căutând să-l vorbească“ (Matei 
12, 46)”. lar în Fapte citim: „Toti aceștia (apostolii), 
într-un cuget, stăruiau în rugăciune împreună cu fe- 
meile şi cu Maria, mama lui lisus și frații Lui” (1, 14). 


15. Acatistul Bunei Vestiri, ikos 1. 
16. Cf. Marcu VI, 3. 
17. Mt. 16, 46, 50; Me.3, 31-35; Luca 8, 19-22. 


39 


MONAHIA SEMPORA GAFTON 


Însuși Sfântul Apostol Pavel vorbeşte despre Iacov, 
numindu-l „fratele Domnului” (Galateni 1, 19). Oare, 
Maria pe care o numim „pururea fecioară“ a mai avut 
și alți fii? 

Sfânta Scriptură nu spune nicăieri cum că Sfân- 
ta Fecioară ar fi avut legături de căsătorie cu Iosif, 
din care ar fi rezultat acești fraţi ai Domnului. 
Cercetând istoricul acestei probleme vedem că nici 
Sfinţii Părinţi nu sunt de acord cu o asemenea 
idee. Până în veacul al IV-lea nici nu exista această 
problemă. Clement Alexandrinul laudă neprihăni- 
ta zămislire a Mariei, iar Origen o dă ca pildă de 
feciorie. Rezumând părerile lor, reiese: Sfântul 
Efrem Sirul, Sfântul Grigorie de Nisa, Sfântul Va- 
sile cel Mare, Epifaniu, Sfântul Chiril al Alexan- 
driei care s-au ocupat mai mult cu această chestiu- 
ne, socotesc pe acești frați ai Domnului ca fii ai lui 
Iosif. Aceasta este părerea care a predominat până 
în secolul al XI-lea. În Sfânta Scriptură nu se spu- 
ne, însă, nicăieri că losif ar fi fost căsătorit și ar fi 
avut copii. Alţi Sfinţi Părinţi ca Sfântul loan Hri- 
sostom, Teodoret al Cyrului și fericitul Ieronim îi 
socotesc verii lui lisus, adică fii ai lui Cleopa, fra- 
tele lui Iosif. Această părere predomină și astăzi și, 
potrivit textelor, este mai de primit decât altele. 

Chestiunea se poate lămuri numai pe baza Sfin- 
tei Scripturi, stabilindu-se precis sensul vocabu- 
lelor frate și soră. Nu se poate spune că sunt și 


40 


MAICA DOMNULUI ÎN BISERICA ORTODOXĂ 


echivalenți în sensul strict de frate și soră. În Biblie 
fraţi se numeau nu numai fii născuţi din același 
tată, dar nu și din aceeași mamă.!* Tot așa numeau 
unchii pe nepoții lor” și tot așa se numeau verii și 
rudele mai de aproape.“ Această noțiune are o 
întrebuințare mult mai largă în Biblie, întrucât în 
ea se cuprind toţi inșii de același neam (Moise îi 
numește pe israeliți — fraţi) și mai ales de aceeași 
credinţă. În acest sens e foarte des repetată în 
Evanghelii și în epistolele pauline în vorbirea 
Mântuitorului: „Cine este mama mea şi cine sunt 
frații mei ?“ sau „lată mama Mea și frații Mei“, zice 
Mântuitorul întinzând mâna spre ucenic (Matei 
12, 49). Deci, fraţii Domnului nu pot fi, conform 
uzului ebraic de vorbire, decât rudele mai apropi- 
ate, după losif sau Maria. Din cei patru, cărora li 
se pomeneşte numele, nici unul nu e frate de sân- 
ge cu Hristos." Părerea că Maica Domnului a avut 
o soră, una adevărată, pe Maria lui Cleopa nu are 
temei. Scriptura și Tradiţia ne-o arată pe Maica 
Domnului ca singură la părinți, născută la adânci 
bătrâneţi ca un rod al rugăciunii. Evanghelia, în 
mod figurat, o numește „sora Mariei“. Ea este soția 
lui Cleopa, numit și Alfeu, pe care tradiţia ni-l pre- 

18. Fac. 25, 18. 

19. Fac. 13-18: Așa numește Avraam pe Lot, nepotul său. 

20. Tobit. 8, 5: Tobie numește pe vara lui Sara „soră“, cf. 


lozua 17, 4. 
21. Iacob, losie, luda și Simeon (Mc. 6, 3). 

zintă ca singurul frate al lui Iosif. Ca atare se poate 
spune, cu foarte mare probabilitate, că pretinșii 
„fraţi ai Domnului“ erau fiii lui Cleopa. 

Din secolul al XI-lea a predominat părerea că 
acești copii sunt ai lui Iosif cu Maria lui Cleopa, pe 
care Iosif a trebuit să o ia de soție în baza căsăto- 
riei de levirat.” Dar această părere nu are nici o 
bază în Evanghelii. E de observat că în Sfânta 
Scriptură se vorbește mereu de frații Domnului, 
dar niciodată de fiii Mariei ci numai de Fiul ei: 
„Fiul Mariei” (Marcu 6, 3). Se mai semnalează un 
fapt: acești fraţi ai Domnului par mai vârstnici de- 
cât lisus, sunt geloși pe El și parcă vor să-L aibă 
sub tutoratul lor (loan 7, 3-10), ceea ce nu se îm- 
pacă cu „întâiul născut“. Pe cruce, când Mântui- 
torul își dă duhul, nu ar fi dat pe sfânta Sa mamă 
în grija unei persoane străine, chiar dacă acela era 
ucenicul său iubit, ci ar fi dat-o fraţilor Săi de sân- 
ge, dacă i-ar fi avut. Dar, pe drumul Golgotei, 
aceștia dispar. 

În concluzie, fraţii și surorile Domnului sunt 
rude foarte apropiate dar nu fraţi de sânge; proba- 
bil că sunt fiii Mariei lui Cleopa, fratele lui Iosif, 
deci veri buni cu lisus. lar Maica Acestuia a rămas 
până la sfârșitul vieţii întru feciorie, așa cum o 
mărturisește și o cântă Sfânta Biserică. 


22. Pr. P. Svetlov, Învățătura creștină în expunere apolo- 
getică, vol II, trad. Chişinău, 1936, pag. 322. 


CAPITOLUL 3 


Adormirea Sfintei Fecioare 


1. Viața Sfintei Fecioare 


Cel mai iscusit și fermecător condei, nu va pu- 
tea reda vreodată viaţa aceleia, la care îngerii, cu 
toată curăţenia lor, privesc cu spaimă. lar Biserica 
nu are cuvinte prin care să arate frumusețea vieții 
aceleia ce a fost aleasă să nască pe Mântuitorul lu- 
mii, numindu-o „biserică sfințită“ și „rai cuvântător“ 
în cântările sale. 

Cu toate acestea, viaţa Sfintei Fecioare este așa 
de simplă, ca și viața dumnezeiescului ei Fiu. Dar, 
de multe ori, lucrurile cele mai simple, nu se pot 
tâlcui. 

Nici o naștere până la nașterea Fecioarei Maria, 
n-a adus omenirii întregi de până la ea și de la ea 
și până la sfârșitul veacurilor, atâta bucurie. Tresăl- 

tau în mormânturile lor proorocii, care au așteptat-o, 
răsuna harfa slăvitului David, sălta întreaga fire că 
s-a născut cea care în numele firii va învinge firea 
și sc va face vas ales al Stăpânului veacurilor. Săr- 
bătoarea aceasta este începutul sărbătorilor și înce- 
putul tainei cu privire la Hristos.' Din rădăcină 
neroditoare, a răsărit Sfânta Fecioară, ca o floare 
de Dumnezeu sădit, prin care cele cerești cu cele 
pământești se vor împreuna. 

După tradiţie, părinţii au închinat pe copilă 
templului, la vârsta de 3 ani, unde a stat până la 
vârsta de 15 ani. Aici, în umbra templului, Maria 
înflorea duhovnicește ca un crin. Este timpul în 
care se împodobește de bunăvoie cu toate fru- 
museţile darurilor. Ea a stat în Sfânta Sfintelor în 
chipul cel mai natural, ca una ce trebuia să devină 
ea însăși „Sfânta Sfintelor“. Se hrănea de înger, vor- 
bea cu îngerii, mintea ei prinsese aripile rugăciunii 
și inima ei se mistuia în focul rugăciunii; era toată 
cuprinsă într-o flacără dumnezeiască. Mai mult nu 
se poate spune. E o măreție care ne depășește, care 
cere tăcere. 

Vasul se pregătise. Ce putea să facă o făptură, a 
făcut. Maria iese din templu ca să se facă lăcaș fru- 
mos al îndurării dumnezeiești, adăpost al harului 
și preaslăvită încăpere a lui Dumnezeu. Așa a fost 


1. Sfântul Andrei Criteanul, În Nativitateam, B.Mariae I, 
Migne XCVIL, col. 860, trad. manuscris Pr. Olimp Căciulă. 

încredințată de preoții templului bătrânului Iosif, 
ca unui ocrotitor legal al fecioriei ei. Dar tainele 
dumnezeiești n-au vrut așa. Maria, floarea tem- 
plului, va rămâne floarea vieții fără pată,. Bunul 
Dumnezeu a voit ca „Fiul să se nască în căsătorie, 
dar nu din căsătorie“ ? 

Dăm puţinele date însemnate în Sfintele Evan- 
ghelii cu privire la Sfânta Fecioară. O întâlnim la 8 
zile după naștere la templu (Luca 2, 21), punând 
nume pruncului; la 40 de zile vine iarăși la templu 
să se curățească, deși nu-i trebuia curăţie, și să 
închine pruncul, adică să dea pe Dumnezeu lui 
Dumnezeu (Luca 2, 25-26). După o vreme, însoțită 
de losif, pleacă cu pruncul în Egipt de teama lui 
Irod (Matei 2, 13-39). Revine pe vremea lui Arhe- 
lau (Matei 2, 22), rămânând în umbra Nazaretului. 

De acum încolo, vălul acoperă şi mai mult viața 
ei. O mai găsim la sărbătoarea paștilor, la templu, 
căutându-și copilul (Luca 3, 42); la nunta din 
Cana, când lisus, la stăruința ei, face prima minu- 
ne (loan 21); la Capernaum, unde împreună cu 
„frații lui lisus“ caută să vorbească Fiului ei (Matei 
12, 46), apoi la picioarele crucii, pe care era răstig- 
nit Fiul său (loan 19, 25). 

Fecioara, nesfârşit de umilă, rămâne în umbră 
tot timpul misiunii pământești a Mântuitorului. Ea 

LE 


2. V. Lochiţă, op. cit. pagina 38. 


45 


MONAHIA SEMFORA GAFTON 


nu iese din umbră, decât ca să stea aproape de 
cruce, jelindu-și dumnezeiescul Fiu. 

Momentul acesta, de la picioarele crucii, încheie 
viaţa de strânsă unire dintre Maică și Fiu. 

După Înviere și Cincizecime o găsim în mijlocul 
ucenicilor care se vor fi adăpat din duhul ei, ca o 
mângâiere în locul lui Hristos. Ea trebuie să fie 
centru predicii apostolice și nu greșim, poate, dacă 
spunem că succesul predicii apostolice se datorea- 
ză şi prezenței Maicii Domnului. Luca ne spune că 
după Cincizecime ea petrecea cu apostolii „stă- 
ruind în rugăciune“ (Fapte 1, 14). De aici datele pe 
care ni le oferă Sfânta Scriptură încetează. 

„Cu Cincizecimea, lucrarea Născătoarei de Dumne- 
zeu se poate socoti încheiată: scara de la pământ la cer a 
stabilit scopul împăcării omului cu Dumnezeu, s-a rea- 
lizat sau a devenit realizabilă înduminezeirea omului“ 2 


2. Adormirea Sfintei Fecioare 


a) O moarte normală 


Viaţa ci pământească, trăită atât de minunat, 
cum n-a trăit-o nici un muritor — deși petrecută în 
umbră și în taină — învăluită în razele maternității 
divine și ale fecioriei, ia sfârşit. Cea care!'s-a făcut 


3. Prot. Sergiu Bulgakoff, Kupina Ncopalimaia, pag. 128. 

scaun Împăratului cerurilor se pune în mormânt și 
scară către cer mormântul său se face. Acţiunea ei 
de Născătoare de Dumnezeu e terminată. „E tim- 
pul să te iau la mine, mamă! Așa cum ai umplut pă- 
mântul şi pe cei de pe pământ, tu cea cu dar dăruită, tot 
așa bucură acum și pe cele cerești.“* Fiul cheamă la 
Sine pe mamă, Creatorul cheamă pe creatură, să se 
unească cu El. Fiul cel dulce vrea să răsplătească 
mamei: ,... Să-ţi răsplătesc pentru a fi sălășluit în pân- 
tecele tău matern, pentru a fi hrănit cu lapte, pentru a 
fi crescut.’ 

Vedem în această moarte împlinindu-se legea 
naturală a firii. Maria n-a fost eliberată de această 
lege, ca una care s-a născut din sămânţa lui David, 
s-a curăţit pe sine prin lucrarea de bunăvoie a vir- 
tuților și a fost curăţită de Duhul Sfânt la Buna 
Vestire și la Cincizecime. Legea intrată în fire în 
urma păcatului își cere dreptul. „...Aici, în adormi- 
re, moartea constituie o datorie a firii omenești, peste 
care nu se poate trece, dacă vrei să te eliberezi de trupul 
cel muritor și să te îmbraci cu trupul Învierii“ $ 

Maica Domnului a murit ca o creatură, ea este 
și rămâne creatură, părtașă cu noi la îndumne- 


4. Sfântul Gherman, Patriarhul Constantinopolului, Lau- 
dă la Adormirea Doamnei noastre Născătoarei de Dum- 
nezeu şi Pururea Fecioarei Maria, II- Migne P.G. XCVIII- 
col. 360 B.C.F, vezi la Prof. I. G. Coman Curs de mariologic. 

5. Idem, ibidem. 

6. Prot. Sergiu Bulgakoff, Kupina Neopalimaia, pag. 123. 

zeire, dar mai presus de noi prin exemplul - prin 
cel mai excelent exemplu al vieţii, prin harul care 
l-a căpătat înaintea tronului dumnezeiesc. Ea e 
vârful laudelor, al cinstirilor, al teologhisirilor. 


b) Tradiţia Bisericii cu privire la 
Adormirea Maicii Domnului 


Că ea n-a putut sta în pământ, n-a putut să dea 
putrejunii trupul ei cel de viaţă începător și de 
viaţă primitor ne-o spune conștiința noastră orto- 
doxă. Acesta e rezultatul îndumnezeirii creaturii, 
care nu gustă stricăciunea ci trece din moarte la 
viață. Biruința asupra firii este rezultatul nașterii 
ei cea mai presus de fire. Ea, care a născut viaţa ce 
a adevărată, se mută la viaţa cea dumnezeiască și 
ipostatică. „Cerul cel pământesc se sălășluiește în 
lăcașul cel ceresc si nestricăcios.“ Moartea Sfintei 
Fecioare a fost o trecere curată la viața Fiului ei, 
dându-ne nouă chip și nădejde de unire cu Hris- 
tos. Trupul ei s-a făcut înainte mergător la cer. 
Toată tradiţia ortodoxă mărturisește aceasta. 

Sfinţii Părinți, care mărturisesc mutarea Sfintei 
Fecioare, istorisesc cu mult lux de amănunte cum 
Sfânta Fecioară își pregătește camera și patul mor- 
tuar, își ia rămas bun — în cele mai duioase scene — 
de la rude și prieteni, apostolii vin aduși: de norii 
cerului „ca niște ochișori de rouă“. Poporul o plânge, 

cerul își ridică porțile, îngerii o laudă, heruvimii și 
serafimii o slăvesc, bucurându-se. Îngerii, oamenii 
și cosmosul întreg iau parte la acest eveniment. 

Un veșmânt brodat cu cele mai alese flori pane- 
girice, redau acest eveniment, dar de nicăieri nu 
reiese egalitatea Maicii cu Fiul, autonomia ei faţă 
de Fiul. Toate laudele ce i se aduc, împrăștie un 
parfum discret, de taină, care lasă evlavia și con- 
ştiinţa fiecăruia să vorbească. „Sfântul loan Damas- 
chin, bazându-se pe o «veche tradiție», spune că apos- 
lolii, după trei zile, deschizând mormântul, au consta- 
tat că e gol și izbiți de minune, numai aceasta au putut 
să cugete: că Cel care a binevoit să se întrupeze şi să se 
înomenească din ea, după ipostas... Însuși a binevoit ca 
şi după plecarea de aici să cinstească trupul cel prea cu- 
rat și neîntinat cu incoruptibilitatea și să-l mute înain- 
te de învierea cea de obşte și universală“. 

Sfânta Fecioară a gustat moartea ca una care era 
sub păcatul strămoșesc, dar a învins moartea așa 
cum trebuie să o învingem cu toții prin Hristos.’ 
Biserica îi cântă „tu ceea ce ai biruință peste moarte“ 


7. Homil. in Dormit Mariae TI., P.G. 96, 749; vezi la Pr. 
Prof. Dumitru Stăniloae, Învăţătură despre Maica Domnului 
la ortodocși şi catolici, în rev. Ortodoxia nr. 4/1950, pag. 593. 

8. Prot. Sergiu Bulgakoff., op. cit, „Ea n-a înlăturat moartea 
cu propria ei putere — moartea a fost trimis de puterea lui Hristos, 
ea a fost învinsă de El şi a devenit în acest chip înviatul cel dintâi 
al făpturii întregi. Această înviere nu face decât confirmă puterea 
și veracitalea morții“, pag. 123. 

dar biruinţa ei este numai întrucât a participat la 
harul dumnezeiesc, numai întrucât s-a făcut vas 
ales al sfinţeniei, așa cum și noi toţi ne putem 
numi biruitori, dar biruinţa și a ei și a noastră, este 
prin Hristos, cu Hristos. Este biruinţa făpturii 
înțelegătoare care suspină după unirea cu dum- 
nezeirea, după îndumnezeire, după lerusalimul 
cel ceresc, după îndulcirea de slava cea veșnică. 

Din toate acestea reiese că „înălțarea Maicii 
Domnului la ceruri nu s-a produs prin puterea ei dum- 
nezeiască, după cum s-a făcut înălțarea Mântuitorului, 
ci prin puterea lui Dumnezeu. Aceasta nu înseamnă 
depărtarea ei de lume ci dimpotrivă: «lumea nu o ai pă- 
răsit...». În ea si prin ea lumea a presimţit această gus- 
tare a acelei stări a Învierii.“ 


3. Deosebirea dintre credința ortodoxă și 
dogma „Assumptio B. Virginio Mariae” din 
romano-catolicism 


Această tradiție istorică nu este desigur obiect 
al credinței obligatorie, ci numai un obiect al evla- 
viei. Închipuirea creștină a tot înflorit-o cu timpul, 
și în Apus ea s-a dezvoltat în așa măsură că a dat 
loc la nașterea unei noi dogme, în care Maria prin 
harul lui Dumnezeu s-a înălțat la cer. În Răsărit, se 
menţine numai versiunea că trupul Mariei a fost 

luat la cer împreună cu sufletul ei și e o credinţă la 
care evlavia și dragostea ortodoxă ține foarte mult 
dar nu o impune. Din veacul al XIII-lea sărbătoa- 
rea aceasta în Apus a și primit numele de ascensio 
(înălțarea) în locul celei de asumptio (luare). 

Lăsând istoricul acestei dogme, să privim 
moartea Sfintei Fecioare sub aspectul ei dogmatic. 
Încă o dată, Maica Domnului a murit de moarte 
firească, întru îndeplinirea legii naturale, pe care o 
purta în natura sa umană. 

Teologia romano-catolică, în urma dogmei con- 
cepției imaculate, pentru a dovedi că Maica Dom- 
nului a fost eliberată de păcatul original s-a văzut 
nevoită „să nege la Maica Domnului legătura dintre 
moarte și păcatul ei original“? Moartea e o pedeapsă 
și urmare a păcatului strămoșesc ne învaţă Sfânta 
Scriptură și Biserica Ortodoxă: „în ziua în care veti 
mânca din el, negreșit veți muri“ (Fac. 2, 17), „..-prin- 
Er-un om a intrat păcatul în lume și prin păcat moar- 
tea...” (Romani 5, 12). După concepția romano-ca- 
tolică, Maica Domnului fiind liberă de păcatul ori- 
ginal trebuia să fie liberă și de urmările lui: slăbi- 
ciunea omenească și moartea. Fecioara Maria tre- 
buia în genere „să petreacă în starea paradisiacă în 
mijlocul lumii neparadisiace” 


9. Prot. Sergiu Bulgakoff, Rugul care ardea, trad. ierom. 
Ieraclie, Chişinău, 1935, pag. 36. 
10. Idem, ibidem, pag. 36. 

Formal, pentru a putea fi proclamată această 
dogmă, romano-catolicii o întemeiază pe o presu- 
pusă revelaţie făcută apostolilor, sau cum susțin 
alți teologi, că această revelaţie a fost o intervenţie 
divină directă, care le-a dat apostolilor ocazia să 
contemple taina înălțării." 

„În general însă, teologii susțin că înălțarea Fecioarei 
la cer rezultă din faptul că ea a fost «asociată» la opera 
mântuirii cu sămânța ei, adică cu Hristos, în baza textu- 
lui de la Facere 3, 15. Deci, precum s-a născul fără păcat- 
ul strămoșesc ca El, precum a suferit și ea durerea când s- 
a răstignit El pe cruce, așa învie și se înalță si ea cu 
trupul, ca EL” 

De fapt, aşa cum am arătat mai sus ei deduc 
înălțarea cu trupul la cer din imaculata concepție, 
adică dintr-un fapt care o scoate din legătura cu 
Hristos și cu oamenii. 

Reluând afirmaţia de mai sus cu privire la te- 
meiul acestei dogme „noi nu contestăm că această 
credința e mai veche în Biserică decât data apariției în 
scrisul Bisericii...“ dar răspundem că: 

1) „sau faptul înălțării a fost o revelație pe care, to- 
tusi, apostolii și primele veacuri creștine, urmând lor, 
au păstrat-o într-o respectuoasă discreție, 


11. Pr. Prof. Dumitru Stăniloae, op. cit., pag. 592. 

12. L.Lercher, Institutiones Theologica Dogmaticae vol. 
UI, Lipsca 1942, pag. 323; vezi la Pr. Prof. Dumitru Stăniloae, 
op. cit., pag. 595. 

2) sau Dumnezeu Însuşi a voit să țină faptul acesta 
acoperit de taină lăsând doar să se cunoască mormântul 
gol si nimic altceva în mod direct. 

Desigur și în ultimul caz, Biserica a fost în drept, şi 
noi la fel, să credem în înălțarea Fecioarei cu trupul al 
cer. E singura concluzie la care ne mână şi mintea şi 
inima.“ 

Biserica Ortodoxă recunoaște înălţarea cu tru- 
pul la cer, ca o consecinţă a theotokiei și aeiparthe- 
niei, ca o biruinţă a firii de către cea mai ridicată 
dintre creaturi, aceasta însă nu independent, nu 
prin sine, ci cu Hristos, prin Hristos și nicidecum 
ca rezultatul unei asocieri cu Hristos la opera de 
mântuire. Altfel „învierea și înălțarea i-ar veni pentru 
nn merit al ei... deci, ca și lui Hristos... Mai mult chiar, 
ea n-a murit pentru a se automântui pe sine, ci cumva 
și pentru a mântui și pe alții, dacă «a fost asociată» și 
în moartea lui Hristos. Acest rost al morți: Mariei, nu 
poate fi admis, deci, nici derivarea înălțării din moartea 
ei însăşi — și indirect din imaculata concepție.” ™ 

Dar noi spunem că Sfânta Fecioară a murit de 
moarte naturală. Ea a fost înviată de Fiul său și 
şade cu trupul glorificat în ceruri de-a dreapta lui 
Hristos". „Puterea lui dumnezeiască s-a concentrat și 
mai deplin în trupul ei, readucându-l la viață, la o viață 


13. Pr. Prof. Dumitru Stăniloae, op. cit., pag. 593-594. 
14. Idem, ibidem, pag. 596. 
15. Prot. Sergiu Bulgakoff, Ortodoxia. 

superioară față de cea pământească. Învierea și înăl- 
tarea reprezintă suprema înduhovnicire, îndumnezeire 
a trupului, ridicarea în cea mai adâncă intimitate dum- 
nezeiască.“! Se înţelege dar, că nestricăciunea și 
preamărirea trupului Fecioarei este o consecinţă a 
glorificării trupului lui Hristos luat din ea. 

Mutarea Fecioarei la cer este o piatră de temelie 
pe care se bazează întreg, cultul Fecioarei în Orto- 
doxie și intimitatea ei cu Sfânta Treime. 

Mutarea Fecioarei cu trupul înviat și preamărit 
la cer este un popas între Învierea lui lisus Hristos 
din morți și învierea noastră a tuturor. Este „pun- 
tea credinței aruncată nouă peste apele cernite ale 
morții“, cum spune un teolog contemporan, este 
„aroună“ a nemuririi noastre, este începutul de 
îndeplinire a învierii noastre a tuturora. 


16. Pr. Prof. Dumitru Stăniloae, op. cit., pag. 599. 


CAPITOLUL 4 


Maica Domnului mijlocitoarea 


1. Raportul Sfintei Fecioare cu lumea văzută, 
nevăzută și cu Sfânta Treime 


Maica Domnului este cunoscută ca mijlocitoare 
încă de la începutul Bisericii creștine. Adevărul 
acesta despre Sfânta Fecioară s-a transmis din ge- 
neraţie în generație; ea a încălzit inimile credin- 
cioșilor creştini de-a lungul veacurilor; ea a inspi- 
rat pana alcătuitorilor de rugăciuni și de cântări 
bisericești; ea a înaripat nădejdile de mai bine a 
celor din suferințe și din nevoi; ea a întărit curajul 
lor în lupta cu greutăţile vieţii. Cele mai nume- 
roase icoane din bisericile presărate de-a lungul și 
de-a latul creștinătății, pe câmpii, pe munţi și pe 
văi, sunt icoanele Sfintei Fecioare și nu greșim 
dacă spunem că nu există casă de creștin evlavios 

în care, printre celelalte icoane, să nu se găsească 
și icoana Maicii Domnului. 

Este credinţa aceasta în puterea mijlocitoare a 
Sfintei Fecioare, o credință desdemonică, o credin- 
ță idolatră, o credinţă protivnică spiritului adevă- 
rat al creștinismului, așa cum vor să convingă lu- 
mea urmașii de azi ai iconoclaștilor de ieri ? Sau 
credinţa aceasta reprezintă unul dintre cele mai ca- 
tegorice adevăruri ale religiei noastre ? 

Dacă marele apostol al neamurilor ne spune că 
mântuirea noastră s-a făcut numai prin jertfa de 
pe cruce a Domnului (Evrei 10, 10), apoi el înfăţi- 
șează cu aceasta însăși esenţa creștinismului. Nu 
este cu putinţă împăcarea cu Dumnezeu decât nu- 
mai prin jertfa Lui, prezentă de-a pururea pe alta- 
rul Bisericii creștine în taina Sfintei Euharistii. Dar 
împărtășirea noastră din jertfa Domnului nu tre- 
buie să se facă „spre judecată şi spre osândă“. Este 
nevoie de o întreagă pregătire: de o viață dusă la 
un anumit nivel duhovnicesc, pe care de cele mai 
multe ori nu-l putem atinge, oricât ne-am strădui. 
Pentru iertarea acestor călcări de lege „cu știință 
sau cu neștiință“, pentru iertarea noastră prealabilă 
de către Dumnezeu, în vederea înfățișării noastre 
înaintea Focului celui Mistuitor din Sfintele Taine, 
avem nevoie de alţi mijlocitori. Aceștia nu săvâr- 
șesc prin ei însăși mântuirea nostră; nu se substi- 
tuie lui Hristos, dar ne dau un puternic ajutor pe 

calea cea bună, ne apropie mai mult de Dumnezeu, 
mijlocindu-ne de la El cele de care avem nevoie. 
Dintre acești mijlocitori între cer și pământ nici 
unul nu e mai presus de Maica Domnului. Numai 
ea a mijlocit totul și numai ea L-a mijlocit pe Însuși 
Mântuitorul. „Ea este mijlocitoare pentru neamul 
omenesc și face legătura între Dumnezeu și om, ca om 
preaslăvit și îndumnezeit. Dacă Domnul este Mijlocitor 
și Arhiereu, în calitate de autojerifitor, apoi ea este mij- 
locitoare în fața Lui și poartă, în această calitate, după 
vedenia lui Andrei cel nebun pentru Hristos, omofor, ca 
o rugătoare în fața Fiului (omenirea se roagă prin ome- 
nirea îndumnezeită a Maicii Domnului). El unește în 
sine două firi, iar ea prin sine susţine și înalță câtre 
Dumnezeu omenirea și întreaga făptură“. 

Calitatea de mijlocitoare între cer și pământ a 
Maicii Domnului nu este o calitate pe care o atri- 
buie mintea omenească sub văpaia simţământului 
religios, nu este o înflăcărare a imaginaţiei reli- 
gioase, ci este o taină hotărâtă de sus, pe care o 
constatăm cu supunere și o credem cu putere. Ca 
și pururea fecioria și materninatea divină, tot ast- 
fel și calitatea de mijlocitoare a Maicii lui Dumne- 
zeu sunt lucruri inalienabile, sunt calități pe care 
Sfânta Fecioară le-a avut pe pământ și pe care le 
are de-a pururea și în ceruri. Ea este floarea nestri- 
căciunii, ea-este ușa mântuirii. 


1) Prot. Sergiu Bulgakoff, Kupina neopalimaia, pag. 132. 

S-a părut oarecum că rugăciunile pe care cre- 
dincioșii le aduc Sfintei Fecioare sunt uneori exa- 
gerate. Este o îngrijorare care nu-și are nici un 
temei. Toate rugăciunile din cărțile de slujbă ale 
sfintei noastre Biserici îi atribuie Maicii Domnului 
puteri izbăvitoare și mântuitoare. Desigur, că izbă- 
virea pe care o cerem și pe care o dobândim de la 
Sfânta Fecioară nu este una și aceeași cu mântuirea 
care s-a revărsat asupra noastră din jertfa de pe 
cruce a Domnului; totuși una este în legătură cu 
cealaltă, cea dintâi având în cea din urmă, fiind pri- 
lejuită de ea și înfățișându-se ca o consecinţă a ei. 

Maica Domnului mijlocește celor ce aleargă cu 
credinţă la ea pe de o parte prin harul dumneze- 
iesc care se revarsă în toate membrele trupului 
Bisericii din Capul care este Hristos, iar pe de altă 
parte face legătura între membrele Bisericii și Ca- 
pul Bisericii care este Hristos. Teofan al Niceei o 
numește în felul acesta „gâtul trupului tainic al lui 
Hristos“ şi arată că nici un har nu se dă decât nu- 
mai prin ea: „ și precum capul acesta stă deasupra 
întregului trup, fiind singurul care nu are părtași 
deopotrivă stătător în treaptă, ci este începătorul în- 
tregii plinătăți a Duhului celui de viaţă făcător, mă- 
surându-l și împărțindu-l pe acesta în chip proporțional 
tuturor mădularelor... tot așa si acest gât demn de 

Dumnezeu și iluminat de razele dumnezeiescului Duh, 
fiind așezat singur deasupra întregului trup, nu are 
părtași si deopotrivă stătător în treaptă, ci este, cum s-a 
spus, al doilea în treaptă, aşezat îndată după cap, ca 
mijlocitor și legătură între cap și trup. De aceea, ne- 
având pe nimeni de aceeași treaptă, cum am spus mai 
înainte, se face și acesta începător și primitor al întregii 
deplinătăți dumnezeiesti și de viață făcătoare, care se 
procură de la cap prin el, tuturor mădularelor trupu- 
lui”? Rugăciunile pe care i le adresează credincio- 
șii sunt cum nu se poate mai potrivite, căci ea 
scoate din primejdii pe cei ce i se roagă cu evlavie. 
„Bucură-te cea plină de dar” o cântă Biserica. Ea nu 
este numai plină de dar, ea este acea prin care ne 
vine darul, ea este împărțitoare de dar. „...Hristos, 
cu toată plenitudinea de har câtă se poate împărtăși 
peste tot credincioșilor, nu e în afară de Maica Sa, de 
inima Bisericii, cum nu e în afară de Biserica. În sensul 
acesta, se poate spune pe de o parte, cu sfinții scriitori 
ai Bisericii, că prin Maica Domnului nu se dau nu nu- 
mai darurile, ci si harurile, întrucât Hristos lucrează 
asupra noastră din ea și întrucât intenția Lui răspunde 
intenției ei și se unește cu ea; pe de altă parte, că prin ea 


2) Theofanes Nicaneus, Sermo in Sanctissiman Deiparem, 
Textum graecum cum interpretione latina, introductione et 
criticis animadversionibus, edidit Marinus Jugie, A.A. 
Lateranum, Romae 1953, trad. Pr. Prof. Dumitru Stăniloae, 
in manus pag. 57. 

nu ni se dă propriu-zis harul mântuitor, ci numai da- 
ruri, întrucât nu intenţia ei cu privire la noi ne mântu- 
iește de fapt, ci intenția lui Hristos cel nedespărțit de 
ea; intenția ci, luată în sine, ne este numai spre ajutor, 
prin rugăciunile către Fiul ei și prin ceea ce poate ema- 
na direct din însăşi această intenţie, a celei pline de 
har”? 

Credința noastră de veacuri înțelege mijlocirea 
Sfintei Fecioare, își pune nădejdea în rugăciunile ie 
şi poziția ei este bine determinată în procesul de 
mântuire al neamului omenesc. Ea nu ne izolează 
de Hristos, cum lasă să se înţeleagă pe alocuri un 
duh străin de Ortodoxie. Dacă ea este „singură ușa 
prin care a trecut Cuvântul”, apoi tot ea este și 
„dumnezeiască intrare a celor ce se mântuiesc“ şi „po- 
dul care îi trece la cer pe cei de pe pământ“. Dacă 
„recunoaștem preotului si arhiereului pământesc o mij- 
locire, să nu-i recunoaștem ci o oarecare tainică mijlo- 
cire ? O punem mai prejos decât un preot sau arhiereu 
pământesc ? Maica Domnului e socotită în viziune or- 
todoxă cel mai înalt arhiereu după Hristos“. Ea este 
floarea omenirii, ca tot ceea ce a avut omenirea 
mai bun, și s-a făcut părtașe harului dumnezeiesc 
mai mult decât oricare altă creatură. „A elimina pe 
Maica Domnului din raportul între mine și Hristos 


3) Pr. Prof. Dumitru Stăniloac, Maica Domnului ca 
mijlocitoare, art. Rev. Ortodoxia, nr. 1 din 1952, pag. 118. 
4) Idem, ibidem, pag. 122, 123. 

înseamnă a elimina însăși Biserica, dat fiind că cel mai 
nemijlocit unit cu Hristos mădular al acestuia, deci cel 
mai central mădular al ei, este Maica Domnului“ 5 


b) Raportul cu sfinții 


Dacă trecem acum și lărgim noțiunea de Bise- 
rică, gândindu-ne și la Biserica nevăzută, vom pu- 
tea înțelege raportul în care se găsește Sfânta Fe- 
cioară cu sfinţii. După cum citim în Acatistul Mai- 
cii Domnului, Sfânta Fecioară este numită printre 
altele și „masă care porți îndestularea milostivirilor“ și 
„Îndrăznirea cea nebiruită a purtătorilor de chinuri”. 
Este cu neputinţă să ajungă cineva la sfințenie alt- 
fel decât prin Maica lui Dumnezeu. Ea este ajută- 
toarea toturor celor ce se străduiesc să „înainteze“ 
„pe calea cea strâmtă“, ea este cu adevărat „corabia 
celor ce vor să se mântuiască“. Sfinţenie înseamnă 
trăire în duh și în adevăr, imitarea, cât e cu pu- 
tință, a lui Dumnezeu, împărtășirea cu El înseam- 
nă asemănarea cu Dumnezeu, îndumnezeirea. Dar 
sfinţii participă la sfinţenia lui Dumnezeu prin îm- 
părtășirea lor cu harul sfințitor al Duhului Sfânt, 
pe când Fecioara este ea însăși pnevmatoforă (pur- 
tătoare de har - n. ed.). Numai ei i s-a spus, dintre 
toți pământenii: „Duhul Sfânt va veni asupra ta și 

1 4 


5) Idem, ibidem, pag.121. 

puterea celui Prea Înal te va umbri” (Luca 1, 35). 
„Maica Domnului — zice Bulgakoff — nu se mai mân- 
tuie, fiindcă mântuirea ei indiscutabilă s-a săvârșit prin 
pogorârea Sfântului Duh. Ea nu se mai mântuie, ci 
mântuieste. 


Maica Domnului nu „mântuieste” în sens 
propriu, pentru că „Unul este Mântuitorul”. Ci 
- așa precum s-a spus în paginile precedente — 
„Mijlocește“ mântuirea pentru cei ce se roagă 
ei cu credinţă. (+ Tit) 


lar aceasta o face Sfânta Fecioară prin rugăciu- 
nile ei și prin darurile sale cele bogate ce le are de 
la Dumnezeu, fiind unită cu Hristos, împărățind 
împreună cu El, fiind „granița dintre creațiune si Crea- 
tor“, cum se exprimă Sfântul Grigorie Palama.” 

Deosebirea dintre Maica Domnului și sfinţi 
provine deci, de la poziţia ei harică faţă de însuși 
izvorul harului. După cum spune Teofan al Niceei: 
„Făcându-se (Sfânta Fecioară) întâi încăpătoarea între- 
gii deplinătăți dumnezeiesti, care se împarte şi se dăru- 
iește creațiunii memijlocit din Duhul, s-a unit cu 
Dumnezeu Cuvântul, izvorul Sfântului Duh prin uni- 


4 


6) Bulgakoff Sergiu, op. cit, pag. 201. * 
7) Pr. Prof. Dumitru Stăniloae op. cit, pag. 110. 

rea și legătura cea negrăită și cu Tatăl. De aceea, pre- 
cum este Fiul chipul natural al Tatălui, deci întru totul 
identic, iar Duhul este chip al Fiului, așa și Maica aces- 
tui Fiu este chipul Duhului, nu în chip natural, ci după 
participare și har, dar oglindind fără asemănare mai 
mult decât toată firea creată prototipul, așa încât în ea 
se văd cu deplină claritate toate harurile și strălucirile 
Duhului, care sunt ale Fiului ei însăşi. Căci unul este 
chipul și una este frumusețea amândurora. Ceea ce ea 
este ca un stâlp al visteriilor ascunse ale Duhului, care 
la rândul Lui este puterea revelatoare a ascunsului 
dumnezeirii“ * 

Maica Domnului este mai presus decât toți sfin- 
Hi întrucât nici unul din ei nu s-au învrednicit de 
asemenea haruri. „Ea este culmea aurită a acestei 
lumi pentru că și ea aparține acestei lumi. Sfinţii și ru- 
găciunile sfinților sunt un nor luminos, care înconjură 
această înălțime și se apropie de ea. Sfinţii cei mari, 
însă, și chiar lumea îngerească se deosebesc de Maica 
Domnului nu numai datorită sfințeniei acesteia, ci și 
datorită desăvârșitei înfrângeri a mărginirii creaturale 
din ea, prin îndumnezeirea ei anticipată. Viaţa ei pro- 
prie şi harică este viața ipostatică a Duhului Sfânt, care 


u9 


s-a sălășluit în ea“. 


8) Op. cit., pag 83. 
9) Bulgakoft Sergiu, op. cit., pag. 204. 

De aceea, ea este „chipul“ Bisericii vii- 
toare, din eshatologie (din secolul al VIII-lea 
al Bisericii, de la sfântul Grigore Palama la 
Vladimir Lossky). (+ Tit) 


Acest adevăr îl găsim în practica Bisericii noas- 
tre, care ne spune tot sensul dogmatic stabilit de 
veacuri. Astfel, în lanţul de aur la ierarhiei care 
împodobește catapeteasma bisericii, Maica Dom- 
nului este în vârful ei, prin icoana numită Deisis 
care înseamnă rugăciune, unde stă de-a dreapta 
Mântuitorului. 


În această icoană, Maica Domnului se 
pune de-a dreapta iar sfântul loan Botezăto- 
rul de-a stânga. Aceasta se numește „Deisis”. 
Dar, de obicei, în catapeteasma altarului, 
Maica Domnului se pune și singură, la mij- 
loc, în șirul Proorocilor, semnificând subiec- 
tul profeţiei lor. (+ Tit) 


Această icoană vine imediat după Sfânta Trei- 
me. La proscomidie, după ce s-a tăiat Sfântul Ag- 
neţ, se taie o părticică mai mică decât Sfântul Ag- 
nep dar mult mai mare decât cele nouă părticele 
ale sfinţilor. Această părticică, tăiată în cinstea și 
pomenirea Născătoarei de Dumnezeu, se pune de- 

a dreapta Sfântului Agneţ, reprezentând Împără- 
teasa de-a dreapta Mântuitorului. De asemeni, for- 
mele de încheiere ale slujbelor ortodoxe, în care 
Sfânta Fecioară este invocată îndată după Dumne- 
zeu și înainte de ceilalți sfinţi, toate sunt mărturii 
că Maica Domnului nu e numai o simplă rugă- 
toare ci e prima creatură deplin îndumnezeită, an- 
ticipat, care a intrat în adâncurile de taină ale 
dumnezeirii ca una în care s-a săvârșit „necuprin- 
sul adânc al judecăților lui Dumnezeu“. 


c) Raportul cu îngerii 


Tot pentru aceste motive este cu totul mai pre- 
sus și de îngeri. Ea este „mai cinstită decât heruvimii 
și mai Slăvită fără de asemănare decât serafimii“, iar 
cinstea aceasta nu o dobândește de la noi, ci a do- 
bândit-o odată pentru totdeauna de la Dumnezeu 
Tatăl, Care a ales-o să fie Maica după trup a Fiului 
Său întrupat. Sfânta Fecioară este cu adevărat la 
cer, dar un cer care cuprinde întru sine toată lu- 
mea fiinţelor celor nevăzute, sfinții din Biserica tri- 
umfătoare și îngerii și mai presus decât toate aces- 
tea infinitul cel mai ascuns al cerului, adică dum- 
nezeirea Fiului prin umbirea Duhului Sfânt. 


10) Sfântul Andrei Criteanul, In Dormit., I. Migne P.G. 
XCVII, col. 1053 B; vezi la Pr. Prof. Stăniloae Dumitru, op. 
cit., pag. 129. 


NIONAHIA SEMFORA GAFTON 


Cum nimeni nu a mai ajuns la o astfel de cinste, 
Sfânta Fecioară poate fi socotită pe bună dreptate 
o minune. „Minunea care de îngeri este mult slăvită“ 
o cântă Biserica: „Această supraînăltare a Maicii 
Domnului peste toată lumea îngerească e greu de înfe- 
les pentru noi, observă Bulgakoff, fiindcă noi nu știm 
despre viața îngerească”" decât numai atât cât a sta- 
bilit viziunea marelui gânditor creștin Dionisie 
Areopagitul (viziune primită de Biserică). Ierarhia 
e o „rânduială sfântă“, o cunoștință şi o lucrare ce 
duce pe cât se poate la „asemânarea cu divinitatea” 
și „se înalță în proporție corespunzătoare până la 
intrarea lui Dumnezeu“. Ierarhia este „o cascadă 
prin care se revarsă harul“ din treaptă în treaptă 
până la cea mai de jos. Dar dacă harul se pogoară 
de sus în jos, sfințenia se face de jos în sus: „pri- 
vind în chip neclintit în sus spre frumusețea cea 
divină“, cum ar zice Dionisie. Cu harul ce vine de 
sus ne mântuim, dar pornind de jos ne ridicăm 
din treaptă în treaptă. lar poziţia Maicii Domnului 
dincolo de serafimi, ne arată până unde se poate 
ridica o făptură prin har. 


În acest sens, Maica Domnului a fost pre- 
figurată de „scara lui Iacov”, pe care îngerii se 


11) Op. cit., pag. 135. 
12) Ierarhia cerească, cap. IH, trad. Pr. Cicerone 
Iordănescu. 

Suiau şi se pogorau și este numită ca atare în 
slujba Acatistului ei (al Bunei Vestiri — Ca- 
non, pesna a IV-a) și în slujba Îngerului păzi- 
tor — la „... și acum“, pesna a VI-a... Poartă 
cerească, ușă de mântuire și scară înţelegă- 
toare (duhovnicească) pe Care Dumnezeu S-a 
coborât și om s-a suit (a se înţelege: unit cu 
Dumnezeu). S-a pogorât Dumnezeu peste ea 
în sensul în care se împlinește cuvântul Ar- 
hanghelului Gavriil din Evanghelia Sfântului 
Luca: „Duhul Sfânt se va poguri peste tine și 
puterea celui Preaînalt te va umbri...“. Și se suie 
(ca oamenii îndumnezeiți prin El, începând 
cu El însuși, în pântecele Fecioarei), dându-ne 
prilej să-i zicem ~ în primul stih din primul 
ikos al Acatistului Bunei Vestiri — „Bucură-te, 
prin care se înnoiește făptura“. Si după El, toți 
cei ce, crezând, au primit harul, precum se 
spune într-un „ și acum...” de la antifoanele 
Învierii pe glas VI: ,... de suflă spre cineva aces- 
ta (adică harul), curând îl ridică (adică îl des- 
prinde) din cele de pe pământ, îl înalță, îl crește, 
și sus îl așază...”. Şi toate acestea prin Ea, prin 
Maica Domnului, „scara cea înțelegătoare“, 
„ūleasă din toate neamurile“, ca să ajute ome- 
nirii întregi să se urce (preschimbându-se din 
oameni în îngeri, prin har) de pe pământ la 
cer, (+ Tit) 

Teofan al Niceei, pe baza meditaţiunii adânci 
asupra consecințelor ultime care se pot trage din 
dogma întrupării, a ajuns la concluzii cât se poate 
de categorice în ceea ce privește rolul ei mai pre- 
sus de toată ființa văzută și nevăzută, după împli- 
nirea „fainei celei din veac ascunse“. Nu mai încape 
nici o îndoială că datorită harului care s-a revărsat 
asupra ei, întrupând în sine pe Dumnezeu, s-a să- 
lășluit și ea în Dumnezeu devenind fiinţă cu totul 
deosebită și mai presus de oameni și de îngeri. De 
aici şi rolul ei mântuitor, nu prin sine, ci prin harul 
care sălășluiește de-a pururea întru ea și prin rugă- 
ciunile ci pe care ea le adresează de-a pururea 
Fiului său, în vederea mântuirii omenirii sau mai 
bine zis a oamneilor, semenilor ei după trup. 

Orice rezervă cu privire la rugăciunile pe care 
noi i le adresăm Maicii Domnului pentru ca să ne 
scape din primejdii și din nevoi, trebuie să încete- 
ze. Pe drept cuvânt noi ne adresăm: „Prea slăvită 
de-a pururea Fecioară, binecuvântată de Dumnezeu 
Născătoare, du rugăciunea noastră la Fiul tău și 
Dumnezeul nostru și cere ca să mântuiască prin tine 
sufletele noastre“. 


d) Raportul cu Sfânta Treime 


Dacă raportul dintre Sfânta Fecioară și creatura 
văzută și nevăzută se poate întrucâtva lămuri, 

rămâne aproape insondabilă intimitatea dintre ea 
și Sfânta Treime. Dar dragostea nostră de a con- 
templa pe Sfânta Fecioară în tot ce este ea în reali- 
tate, în tot ce a devenit ea pentru neamul omenesc 
prin faptul Întrupării Mântuitorului, din preacura- 
tele sale sângiuiri ne învăpăiază gândul să mer- 
gem până acolo unde taina este de nepătruns. 

Taina Sfintei Treimi depășește ea însăși puterile 
noastre de înțelegere, și mintea noastră nu poate 
pătrunde nici ceea ce știm în chip precis despre 
Sfânta Treime. Dar că între Sfânta Fecioară și Sfân- 
ta Treime sunt anumite raporturi este mai presus 
de orice îndoială. 

Relaţia aceasta unică și caracteristică se dato- 
rește raportului pe care Fecioara Maria îl are cu 
Fiul lui Dumnezeu, pe care L-a născut, dându-i 
trup, şi față de care are o poziţie asemănătoare ori- 
cărei mame faţă de Fiul ei.” Prin a doua Persoană 
a Sfintei Treimi, în virtutea întrepătrunderii peri- 
horezice sau a locuirii una în alta a Persoanelor în 
aceeași unitate definită, Fecioara Maria ajunge și 
cu Tatăl și cu Duhul, în cea mai intimă legătură. 

Fecioara naște, în timp, pe Cuvântul născut din 
Tatăl, dincolo de timp. Deci același Fiu e comun 
lui Dumnezeu Tatăl și Fecioarei, pentru că de două 
ori s-a născut Fiul: întâi „din Tatăl fără mamă și apoi 


13) V. Lochiţă, op. cit., pag. 274. 

din mamă fără tată“. Dar legătura între Maica și 
Fiul nu se mărginește numai la naștere, ci ea dăi- 
nuiește în măsura în care divinul cu umanul s-a 
unit în chip inseparabil în Hristos. 

Cu Duhul Sfânt o unește lucrarea prin care ea a 
conceput pe Fiul. În acest sens ca e numită în poc- 
zia imnologică: „Mireasa Duhului Sfânt” sau „copilă 
dumnezeiască“, 

Dar faptul că Fiul este comun și Tatălui, ca Fiu 
al lui Dumnezeu și Maicii, ca fiu la omului, creea- 
ză o legătură indestructibilă între Dumnezeu Tatăl 
şi Stânta Fecioară. De aceea, Teofan al Niceei, tră- 
gând toate consecinţele în mod riguros de consec- 
vent și de logic, spune câteva lucruri pe cât de 
drepte pe atât de înfricoșătoare la auz: „De aceea, 
dacă între Tatăl și Maica e o negrăită convorbire și co- 
muniune dumnezeiască de cuvânt, cum s-ar numi de ei 
altfel fructul acesta comun, decât Fiul nostru cel unul 
născut și nouă iubil, partea cea mai din lăuntru co- 
mună a noastră, nu numai pentru că s-a născut, a ieșit, 
din partea cea mai dinlăuntru a Tatălui și a Maicii ci și 
pentru că partea cea mai din liuntru e în om organul 


se 13 


iubirii“. 


p... a ieşit”. Cu toţii „ne naștem“ din ma- 
mele noastre. Numai Hristos, Dumnezeul și 


14) Sfântul loan Damaschin, op. cit., pag. 274. 
15) Op. cit., pag. 61 (b). 

Mântuitorul nostru al tuturor „iese“ din Mai- 
ca Sa. Expresie neliterară și de-a dreptul urâ- 
tă care, din nefericire, se află în multe locuri 
din cărțile de cult, neîndreptată de așa-zișii 
„diortisitori“ (dar, mai degrabă, „stricători”) 
ai cărților de cult din ultimele veacuri. Expre- 
sia se află în Dogmatica glasului VI, în în 
slava Stihoavnei aceluiași glas, în Catavasiile 
Crăciunului, peasna a VI-a, și în alte foarte 
multe locuri. Peste tot ar trebui schimbată cu 
=. S-a născut“ în loc de „...a ieșit”. (+ Tit) 


Dar dacă Maica Domnului s-a urcat în zările 
albastre și de nepătruns văzului și minţii omenești 
până la tronul Sfintei Treimi, raporturile acestea 
nu afectează cu nimic vieţuirea intimă a Prea Sfin- 
tei Treimi; ele rămân externe acestei vieţuiri inti- 
me. Sfânta Fecioară, în aceste raporturi, rămâne 
mai departe aceea ce este „0 fire îndumnezeită“, 
arătându-ne nouă până unde se poate ridica uma- 
nitatea renăscută prin har și nicidecum nu parti- 
cipă la vicțuirea intimă a Sfintei Treimi ca o a patra 
ipostază. 


e) Poziția Maicii Domnului în Biserică 


Toată viaţa comunităţii în Biserica primară până 
la adormirea Sfintei Fecioare se desfășoară exclu- 

siv în jurul ei. Între Iisus cel înviat și înălțat la ce- 
ruri și sfinții apostoli sau cei dintâi creștini, Maica 
Domnului a fost singura trăsură de unire. Privind 
la ceea ce a purtat în sânurile ei pe Domnul, sfinţii 
apostoli simţeu în apropierea lor pe însăși Dom- 
nul. Fa a fost încă de la început legătura între Bise- 
rică şi cer, între credincioși și Dumnezeu. 

La pogorârea Sfântului Duh, Sfânta Fecioară se 
găsea împreună cu apostolii și cu toate că Duhul 
Sfânt se pogorâse peste ea la Buna Vestire, se mai 
pogoară și acum. După cum spune Bulgakoff: 
„Această pogorâre n-a înlăturat nici posibilitatea și 
nici necesitatea unei tot mai mari și mai depline auto- 
oferiri pentru el (Duhul), pentru ca tot mai mult și 
complet să pătrundă Acesta firea ei omenească” 

Purtătoare de Duh Sfânt și încărcată cu atâtea 
daruri ale Duhului, Sfânta Fecioară a devenit cen- 
trul lumii celei noi plămădite în sângele cel dum- 
nezeiesc, curs din coasta Răscumpărătorului pe 
cruce. Pârgă a lumii noi, ea însăși a înglobat toată 


16) Op. cit. pag. 177: „Și în calea acestei propășiri în 
Cincizecime i-au fost trimise Mariei daruri speciale ale 
Duhului Sfânt pentru ca prin acest botez cu desăvârșire s-o 
elibereze pe ea de urmările păcatului original şi să-i trans- 
mită puterea răscumpărării firii ci omenești. Și plinătatea 
acestei perfecțiuni a firii omenești, până la trecerea ei în cele 
cereşti s-a desăvârșit la venirca adormirii, care pentru acest 
fapt este un triumf al sfințeniei omenești, al spiritoforiei și 
curăţiei, este o preaslăvire a firii omenești“, pag. 178. 


72 


MAICA DOMNULUI ÎN BISERICA ORTODOXĂ 


această lume în sine. De aceea, unii dintre Sfinţii 
Părinți au preaslăvit-o pe Sfânta Fecioară ca pe o 
Biserică însufleţită. „În proorocirile despre Biserică, 
totul este referitor la Preacurata Fecioară și nu numai 
«referitor», ci și direct sub chipul Bisericii este vorba de 
Maria“.” Sfântul Ambrozie o numește pe Sfânta 
Fecioară „chipul chipurilor Bisericii (Ecclesiae speci- 
men)“. Ea s-a făcut „lăcașul lui Dumnezeu Cuvân- 
tul” şi de aceea e mai mare decât toti sfinţii, cum 
cântă imnul acatist, devenind astfel, „comoara vieții 
cea nedeșertată”, care dă tututor mântuirea și lumi- 
narea și scăparea din nevoi. „Aprinde-ne dorul de 
Fiul tău, fă viata noastră liniștită și plăcută...“ cere 
Sfântul loan Damaschin. În sensul cel mai orto- 
dox, Vladimir Lossky arată cu claritate poziția 
Maicii Domnului în Biserică atunci când spune: 
„ea este hotarul ziditului și al neziditului“, iar când 
vorbește despre Biserică o numește „inima Biseri- 
cii” sau „inima sa mistică“, pentru că ea „mijlocește 
bunurile veșnice“. Ea a primit plinătatea dumne- 
zeirii, ea e gâtul trupului lui Hristos cum ne spune 
Teofan al Niceei. 


17) Pavel Florensky, Stolp i utverjdenie istini (stâlpul și 
întărirea adevărului), Berlin 1929, pag. 369. 

18) Idem, ibidem, pag. 369. 

19) In Dormit. II Migne P.G. col. 761, vezi la Pr. Prof. 
Dumitru Stăniloae, op. cit., pag. 103. 

Cu toate că acest concept este adevărat, 
expresia nu este literară, nu este frumoasă. 
Artrebui găsită o altă expresie. Maica Dom- 
nului... „gât“. Sună urât. (+ Tit) 


De aceea, „nici un har nu e primit în Biserică fără 
asistența Maicii lui Dumnezeu. Ea prezidează destinele 
Bisericii și ale universului care se desfășoară în timp” ” 


Aici nu e vorba numai de „asistența“ Mai- 
cii Domnului ci de lucrarea ei directă: „Bu- 
cură-te, dătătoarea darului celui dumnezeiesc“ 
(Ikos 10, stih 4, Acatistul Bunei Vestiri). (+ Tit) 


2. Maica Domnului ajutătoarea în dobândi- 
rea mântuirii adusă de Fiul ei 


a) Paralelismul cu Eva 


„Nimeni nu vine la Tatăl decât prin Fiul“, a spus 
însuși Hristos. Dar nimeni nu poate ajunge mai 


20) Vladimir Lossky ~- Essai sur la Théologie mystique de 
Veglisc d'orient, Aubier, Editions Montauigne, Paris 1944, 
pag. 191: Continuând concepția aceasta în capitolul despre 
Biserică, l.ossky încheie așa: „Taina Bisericii este. înscrisă în 
cele două persone desăvârșite, persoana dumnezeiască a lui 
Hristos și persoana omenească a Maicii Domnului”, pag. 192. 

ușor și mai grabnic la Fiul decât Sfânta lui Maică. 
Primul dintre sfinţii Părinți care arată pe Maica 
Domnului ajutătoare în procesul mântuirii adusă 
de Fiul ei, este Sfântul Justin Martirul și Filosoful. 
Vorbind despre divinitatea Mântuitorului și de- 
spre opera Sa mântuitoare, el arată și contribuţia 
Sa în această operă. „El (Hristos) s-a făcut prin Fe- 
cioară, pentru ca prin aceeași cale prin care a luat 
început neascultarea provocată de șarpe, prin aceeasi 
cale să ia și sfârșit. Căci Eva, fiind fecioară si nestricată, 
concepând cuvântul cel insuflat de șarpe a născut neas- 
cullare şi moarte, iar Fecioara Maria, concepând prin 
credință și bucurie, atunci când Gavriil i-a binevestit, a 
născut. Căci prin aceasta s-a născut Acela, cu privire la 
care am spus că s-au zis atâtea în Scripturi, prin care 
Dumnezeu pe șarpe si, de asemeni, pe îngerii și pe oa- 
menii care se aseamănă cu el îi nimiceşte, și celor ce se 
pocăiesc de cele vele şi cred în El lucrează eliberare de 
moarte“. Această doctrină a lui Justin este reluată 
cu mai multă amploare și completată de Sfântul 
Irineu. Sfântul Irineu, după ce stabilește o para- 
lelă între Adam și lisus Hristos — Adam cel Nou- 
face încă o paralelă între Eva şi Fecioara Maria — 
Eva cea nouă, între opera funestă a primei Eve și 
acțiunea reparatoare a celei de a doua. „Maria a des- 
făcut legăturile strânse din greseala Evei. Una s-a îm- 


21) Dialogul cu iudeul Trifon, trad. pr. Olomp Căciulă, 
Bucureti 1938, pag. 224, cap. 100. 

potrivit poruncii lui Dumnezeu, cealaltă s-a supus. Eva 
a ascultat de cuvântul diavolului, Maria și-a plecat ure- 
chea la glasul îngerului. Neamul omenesc arvunit mor- 
fii printr-o fecioară, a fost salvat de o altă fecioară“: 

Această paralelă între Eva și Maria scoate și mai 
mult în evidenţă poziţia Sfintei Fecioare în Bise- 
rică, poziţia și funcţia Maicii Domnului în actul 
mântuirii. Este mărturisit, de asemenea, și rolul ei 
de mijlocitoare, ajutătoare grabnică și împărțitoare 
de daruri, cum mărturisește Fericitul Augustin: 
„Eva a fost urzitoarea păcatului, Maria este mijloci- 
toarea Darului. Eva ne-a vătămat că ne-a adus moartea; 
Maria ne-a folosit că ne-a adus înapoi viața“.* 
Aceleași mărturisiri se cuprind și în imnologia Bi- 
sericii: „Eva, adică, prin boala neascultării blestem 
înlăuntru a adus; iar tu Fecioară de Dumnezeu Născă- 
toare, prin odrasla purtată în pântece lumii blagoslove- 
nie ai înflorit“. 

Dacă Întruparea Domnului înseamnă cu ade- 
vărat „începutul mântuirii” noastre, apoi prilejui- 
toarea acestei mântuiri se arată a fi Sfânta Fecioa- 
ră. Poziţia ei de mijlocitoare și ajutătoare nu se 
arată în toată limpezimea pentru care și Biserica o 
slăvește și o invocă neîncetat în rugăciunile ei. 


22) F. Cayre, Précis dpatrologie, t.1, pag. 145. - 
23) Serm. 18 de Sanctis. 
24) Vecernia Învierii pe glas III. 

b) Raportul Maicii Domnului cu Jerfa Mântuitorului 


Jertfa Mântuitorului nu trebuie considerată nu- 
mai în unicitatea ei, ci și în repetarea ei la infinit pe 
altarul Bisericii, în scopul de a sta la îndemâna 
oricărui credincios care voiește să dobândească 
mântuirea proprie. Mântuitorul, după jertfa Sa de 
pe cruce, se găsește continuu sub stare de jertfă, fie 
în cer fie pe altarul Bisericii creștine. El este cu 
adevărat, cum spune Sfântul Apostol Pavel, Arhi- 
ereul, care intrând odată în Sfânta Sfintelor, aduce 
acolo jertfa pentru noi. El este Acela care, prin jert- 

fa Sa, mijlocește la Dumnezeu, la infinit, pentru 
noi. Dar dacă Sfânta Fecioară este ea însăși Bise- 
rica, în ea recapitulându-se, după cum am văzut, 
toată lumea cea nouă care a luat naștere din sân- 
gele cel vărsat pe cruce al Domnului, înseamnă că 
ea este cu adevărat și altarul pe care se odihnește 
și se aduce jertfa mântuirii noastre. Teofan al Ni- 
ceeii lămurește înțelesurile acestea de taină când 
zice: „Căci aceasta (Sfânta Fecioară) este partea cea 
mai dinlăuntru a catapetesmei în care intrând odată 
singur arhiereul bunătăților viitoare rămâne în veci, fä- 
când inima ei altar încâpător și primitor al acestui mare 
Arhiereu și Jertfă, care se aduce acolo perpetuu pentru 
toată creațiunea de către veșnicul Arhiereu, lui Dum- 
nezen și Tatălui și se primește de Acela cu plăcere și cu 
bunăvoință, iar de acolo, iarăși se dă în schimb îndum- 

nezeirea, darul cu adevărat egal în valoare cu această 
aducere“ ” 

S-ar putea vorbi și de raportul Maicii Domnului 
faţă de viața de jertfă a Mântuitorului în sensul că 
și ea ca Mamă, alături de Fiul ei și-a jertfit întreaga 
sa viaţă, de la nașterea Mântuitorului până la Gol- 
gota, la picioarele crucii. N-a existat pe pământ o 
mamă care să participe ia jertfa Fiului ei, ca Fe- 
cioara Maria. Ea îl caută și după moarte, când o 
găsim cu sfintele femei mironosițe care-L caută pe 
Domnul; apoi ştim că dragostea lor pentru Dom- 
nul era întreținută de Sfânta Fecioară. 

În ca se bucură dar și suferă mama neamului 
omenesc, Eva. Cărţile bisericești numesc pe Mân- 
tuitorul „Mielul“, care, fără vină fiind, s-a sacrificat 
pentru lume. Tot așa numește Biserica și pe Sfânta 
Sa Mamă când zice: „Mieluseaua“, care a suferit 
pentru Mielul divin, „pre Mielul cel ce a venit la 
patim de s-a junghint de voie, văzându-L Maica și 
Mielușeaua, izvoare de lacrimi nu vărsat“.% Părinţii 
Bisericii, aşa cum au numit-o „maica vieții“, „maica 
luminii”, „maica tututor oamenilor“, etc., tot așa o 
numesc și „maica durerii“ şi nu tără sens, căci din 
durerile ei s-a născut mântuirea noastră. 


25) Op. cit., pag. 64. 
26) Triod Canon, Miercurea patimilor, cânt. 3. 

Ortodoxia, însă, stăruie asupra momentului de 
vaiet și sânge de pe Golgota, deși acest moment 
joacă un rol capital în mântuire. Mistica ortodoxă 
stăruie asupra învierii. Parcurge drumul Golgotei, 
dar are ca țel Învierea. 


3. Invocarea Maicii Domnului 


invocarea Sfintei Fecioare și a celorlalți sfinți 
nu-i contrară Sfintei Scripturi, ci o presupune. În 
Sfânta Scriptură e afirmată categoric porunca de a 
ne ruga unii pentru alții: „Fraților, rugați-vă pentru 
noi“ (1 Tesaloniceni 5, 25) sau „...rugați-vă unul pen- 
tru altul, că mult poate rugăciunea dreptului în lucra- 
rea ei“ (lacov 5, 16). Dacă Sfântul Apostol Pavel în- 
deamnă pe credincioși să se roage pentru el, cu 
stăruință, suntem deci, îndreptățiţi să cererm rugă- 
ciunile Sfintei Fecioare și ale sfinţilor, care pot mai 
mult decât dreptții pe pământ. 

Pentru Biserica Ortodoxă Maica Domnului, în 
starea sa preamărită din cer, „rămâne Maica neamului 
omenesc pentru care se roagă și mijlocește“”. De aceea, 
Biserica o cheamă în rugăciunile ei, cerându-i aju- 
torul, pentru că ea are toată trecerea pentru a mijloci 
mântuirea noastră pe lângă Mântuitorul, prin apor- 


27) Bulgakoff Sergiu, Ortodoxia, pag. 150. 

tul său adus în iconomia mântuirii, prin materni- 
tatea sa divină și prin sfințenia sa personală. 
Mijlocirea Sfintei Fecioare între noi și Dumne- 
zeu este de mare însemnătate pentru viața noastră 
spirituală, pentru pășirea noastră sigură pe calea 
mântuirii, pentru creșterea în duh, pentru împăr- 
tășirea noastră din belșug din jertfa de pe cruce a 
Domnului și din roadele ei. De aceea, Biserica o 
cheamă mereu în ajutor: „Hristos, adevăratul Dum- 
nezeul nostru, pentru rugăciunile Preacuratei Maicii 
Sale... să ne miluiască și să ne mântuiască pe noi“. 
Dacă Biserica Ortodoxă spune că Sfânta Fecioară 
este mijlocitoare între om și Dumnezeu, ea învaţă 
însă precis că mijlocește în fața Fiului său, fără a se 
substitui Unicului mijlocitor: Hristos este unicul 
Răscumpărător. El a mântuit lumea, iar Fecioara și 
sfinții s-au mântuit tot prin Hristos. Ei ne ajută să 
ne însușim mântuirea adusă de Hristos prin jertfa 
Sa. Fecioara însăși Îl numește mântuitorul său. În 
mijlocire ea nu produce ceva de la sine, în mod in- 
dependent, ci de la și prin Fiul său, al cărui merit 
rămâne întreg în opera mântuiri, fiind izvorul ha- 
rului și a tot binele. Expresiile din rugăciuni ca: 
„Stăpână milostivește-te spre noi”, „nu avem alt 
ajutor“, „în tine nădăjduim“ sau chiar „mântuiește-ne 
pe noi“, par că arată o mântuire exclusivă în nu- 
mele Maicii Domnului. Nimeni, însă, nu înţelege, 
nu gândește, nu simte, atunci când se roagă, că 

acest termen: mântuiește-ne, are același conținut 
ca și când ar fi vorba de răscumpărarea sau mân- 
tuirea lumii prin Hirstos. Aceste expresii ne arată 
doar cinstea pe care Biserica Ortodoxă o dă Maicii 
Domnului dincolo de toți sfinţii și îngerii, știind-o 
de-a dreapta lui Dumnezeu. În acest sens, spune 
că ajutor mai mare ca al ei nu există. Astfel, Bise- 
rica și credincioșii ar nădăjdui numai în ajutorul ei 
și nu s-ar mai ruga nici sfinţilor, nici îngerilor, nici 
lui Hristos chiar. Cel puţin în Ortodoxie, Hristos 
rămâne singurul nume sub soare, prin care ne 
mântuim, iar dacă zicem că Sfânta Fecioară este 
mijlocitoarea și nădejdea noastră nu o considerăm 
în afară de El. Tot Hristos ne mântuiește, dar „prin 
sau pentru rugăciunile Maicii Sale“, formula cu care 
se încheie toate slujbele ortodoxe. Nu se confundă 
adevăratul raport dintre Maică și Fiu sau celelalte 
persoane ale Sfintei Treimi. Tot Dumnezeu rămâne 
nădejdea noastră supremă. Un tropar arată cu pri- 
sosință acest lucru: „ceea ce ești bucuria cetelor cerești 
și pe pământ oamenilor tare folositoare, Preacurată 
Fecioară, mântuiește-ne pe noi, că nădejdile după 
Dumnezeu întru tine, Născătoare de Dumnezeu le-am 
pus“. Ne mântuim în Hristos cu ajutorul Maicii, 
cum sfârșesc toate rugăciunile adresate Fecioarei. 
Mijlocirea ei nu e în chip magic, prin constrângere, 
ci în baza iubiri nespuse dintre Maică și Fiu. Căci 
ce dragoste poate fi mai mare ca aceea dintre Mai- 

că și Fiu, dintre Dumnezeu și oameni ? Ce dragos- 
te poate întrece dragostea Maici Domnului față de 
fiii ei spirituali, care se află în păcate și în nevoi ? 
Maica Domnului este simbolul dragostei divine și 
umane în calitatea ei de Maică a lui Dumnezeu. 
Cine ne va despărţi pe noi de Fecioară și pe Fe- 
cioară de Hristos ? 

Maica Domnului rămâne protectoarea, ocroti- 
toarea în toate nevoile, necazurile și nenorocirile 
noastre. Ea este cea mai aproape de neamul ome- 
nesc și cea mai aproape de Sfânta Treime, căreia îi 
aduce soliile noastre. Pentru aceasta o avem în Bi- 
serică, în altare, în icoane, în rugăciunile întregului 
ritual bisericesc unde locul cel dintâi după Sfânta 
Treime ea îl ocupă. Biserica o cheamă mereu într- 
ajutor, pentru că ea întrece în har toată făptura. În 
rugăciunile ce i le adresăm Maicii Domnului, vi- 
brează tot sufletul toată credinţa și dorința de eli- 
berare, de slăbiciunea și nevoinţele pământene 
pentru a ajunge acolo unde este ea în slava și lân- 
gă tronul dumnezeiesc. 


CAPITOLUL 5 


Supravenerarea Maicii Domnului 


1. Închinarea care se aduce lui Dumnezeu si 
închinarea care se aduce sfinților 


Raporturile intime care se stabilesc între om și 
Dumnezeu, în baza cărora omul se simte, atunci 
când duce o viaţă sufletească intensă, sub ploaia 
harului dumnezeiesc, este cu neputinţă să rămână 
ascunsă, să se rezume numai la ceva absolut su- 
fletesc, sentimental și să fic o comuniune pur ne- 
văzută, deoarece faptul credinței este un fapt care 
trebuie să se manifeste prin acte exterioare, vii. 

Între aceste fapte ale credinţei se socotește în 
primul rând forma exterioară a manifestării credin- 
tei noastre în Dumnezeu, care nu este alta decât ru- 
găciunea, iar în cadrul ei manifestarea raporturilor 

noastre ca fiinţe finite cu Dumnezeu cel finit, adică 
închinarea pe care noi o aducem lui Dumnezeu. 

După cuvintele Mântuitorului, închinarea aceas- 
ta, necunoscută în sensul ei profund lumii antice și 
revelată numai în creștinism, este o închinare „în 
duh și în adevăr“ (loan 4, 24). Şi ea se manifestă în 
acte externe, dar aceste acte externe în creștinism 
nu valorează nimic prin ele înșile, ci numai prin 
duhul și adevărul care stă la bază, adică prin su- 
portul sufletesc care le motivează. Dar acest raport 
al nostru de supunere și iubire liber consimțit în 
fața lui Dumnezeu, nu a întârziat să se manifeste 
într-o formă desigur mult mai redusă și față de 
prietenii lui Dumnezeu, de sfinţi, printre care un 
loc cu totul deosebit l-a ocupat încă de la început 
Sfânta Fecioară. 

În sfinţi, creștinii au cinstit „realizarea a tot ce e 
bun, frumos și sfânt, de care se poate înorednici omul... 
și li s-au închinat ca unora ce s-au înălțat până în pra- 
gul cerurilor, câştigând asemănarea cu Dumnezeu, ma- 
nifestându-se spre lauda Lui...“ 

Niciodată însă Biserica creștină nu a confundat 
pe sfinţi, sau pe Sfânta Fecioară cu Dumnezeu. În- 
tre noi și sfinţi „legătura de iubire se manifestă printr- 
un neîncetat schimb de bunuri duhovnicesti, de rugăci- 


1. Curs de Teologie Dogmatică și Simbolică, fasc. V (dac- 
tilografiat), pag. 759. 

uni... de mijlocire...“?, dar niciodată în trecutul Bi- 
sericii cultul pe care l-a dat lui Dumnezeu n-a fost 
același pe care l-a dat sfinţilor. 

Când Biserica a fost tulburată de iconoclasm, 
marii teologi ai Bisericii au căutat să motiveze 
necesitatea folosirii icoanelor în cultul Bisericii și 
au tratat cu această ocazie și raportul dintre închi- 
narea adusă sfinţilor și închinarea adusă lui Dum- 
nezeu. Astfel, Sfântul loan Damaschin ne-a arătat 
că sunt două feluri de închinare: una absolută — 
latria, adică adorare care se dă numai lui Dumne- 
zeu și alta relativă, care e numai o cinstire sau su- 
punere — dulia, venerare care se aduce persoanelor 
sau obiectelor în legătură cu Divinitatea, adică 
sfinților și obiectelor sfinte. Deosebirea dintre 
aceste două feluri de închinare este considerabilă, 
căci cu totul altceva este închinarea adusă sfinților: 

Definiția pe care o dă Sfântul loan Damaschin 
este întru totul conformă cu tradiţia și învăţătura 
Bisericii creștine anterioare fiindcă și Sfântul Chi- 
ril, căutând să respingă acuzațiile aduse creștinis- 
mului de Julian Apostatul, spusese: „Noi nu zicem 
că sfinții martiri sunt dumnezei și nici nu-i adorăm ca 
atare; noi îi cinstim numai prin dragoste și cinste“, 
adică în chip relativ. 

2. Idem, pag. 760. 

3. Sfântul loan Damaschin, Cultul sfintelor icoane, trad. 
de Fecioru, București 1937, pag. 28. 


4. J. Tixeront, Histoire de Dogmes, tom III, Paris 1903, 
pag. 312. 

2. Cultul Sfintei Fecioare 


Afară de cultul duliei dat sfinţilor şi latrici dat 
lui Dumnezeu, Biserica mai cunoaște un cult inter- 
mediar acestora. Este cultul iperduliei, dat numai 
Maicii Domnului, pentru a arăta deosebita vredni- 
cie a sa. Este mai mult decât venerare, dar e mai 
puţin decât latrie. Termenul s-a fixat la Sinodul VII 
ecumenic, când s-a adus acuzația că cinstirea Fe- 
cioarei și a sfinţilor se confundă cu cinstirea dată 
lui Dumnezeu. Cultul iperduliei, care dă întregii 
noastre Biserici un aspect și o coloratură specifică, 
se întemeiază pe credința dogmatică. Nu e latrie, 
căci Fecioara nu e Dumnezeu, a rămas tot crea- 
tură, dar e supraveneraţie, deoarece Fecioara a 
întrecut toate creaturile. Iperdulia nu întunecă cu 
nimic latria. Cultul Sfintei Fecioare și al sfinților e 
tot ce poate fi mai frumos în Ortodoxie. Chiar prin 
minunata întocmire de tipic care schimbă slujba 
sfântului în fiecare zi, se vede că prin cinstirea 
sfinţilor se cinstește însuși Hristos. Liturghia cu 
jertfa euharistică, rămâne mereu aceeași, iar sfinţii 
amintiţi. zilnic sunt o imitare și o cinstire a lui 
Hristos și în același timp modele pentru membrii 
Bisericii luptătoare. Sfânta Fecioară este pomenită 
mereu. 

Chemând în ajutor pe Sfânta Fecioară și sfinții 
nu nesocotim puterea lui Dumnezeu, întrucât nu 

ne ajută prin ei înșiși, ci prin puterea ce le-o îm- 
părtășește Dumnezeu. Tot așa, venerând pe sfinți 
și supravenerând pe Fecioară, nu micșorăm cinsti- 
rea ce o datorăm lui Dumnezeu. Respectul și cin- 
stirea lor se reduce tot la slăvirea lui Dumnezeu al 
cărui reflex sunt și de la care ne vin toate darurile 
ce ni se împărtășesc prin puterea lor. 

Cultul Maicii Domnului este întemeiat, ca și pu- 
terea mijlocirii sale, pe însuși rolul pe care l-a avut 
în opera mântuirii și viața ei sfântă. lar suprave- 
nerarea pe care i-o aduce Biserica are ca temei și 
cântarea sa inspirată din casa Elisabetei: „Măreşte 
suflete al meu pe Domnul... Că iată, de acum, mă vor 
ferici toate neamurile, că mi-a făcut mie mărire cel put- 
ernic“ (Luca 1, 48-49), care a intrat în frumoase 
cântări ale utreniei. Biserica a cinstit-o dintru 
început cum arată liturghiile, inscripțiile funerare 
din catacombe, sărbătorile închinate și alte mo- 
numente ale tradiţiei, cum învaţă Sfinţii Părinţi. 
Niciodată Biserica n-a dat Maicii Domnului cultul 
dat numai lui Dumnazeu, de adorare, de latrie. Și 
când Coliridiani au acordat Mariei închinare latre- 
utică, Sfântul Epifanie se ridică împotriva lor și 
spune: „În adevăr, Maria a fost Fecioară și vrednică de 
venerațiune, dar ea nu e pusă spre adorație, căci ea 
însăși adoră pe Cel născut din ea cu trupul și care s-a 
coborât din cerul și din sânurile Tatălui. Pentru aceasta 
nu trebuie a adora pe Sfânta Fecioară, nu trebuie a o 

face Dumnezeu, nu trebuie a aduce sacrificii în numele 
ei. Să se cinstească Sfânta Maică, dar adorare se cuvine 
Tatălui și Sfântului Duh“. lar marele apărător al 
sfinților și icoanelor din veacul al VIli-lea, Sfântul 
loan Damaschin la fel spune: „ Să cinstim pe Nâscă- 
toarea de Dumnezeu“.* „Noi ne închinăm acelora asu- 
pra cărora sălăşluieşte Duhul Sfânt: Maicii Domnului 
și tuturor sfinților“. Motivul? Pentru că ei s-au asi- 
milat lui Dumnezeu prin acțiunea propriei lor vo- 
ințe, prin sălășluirea lui Dumnezeu în ei, prin con- 
lucrarea Lui cu ei. Sfântul loan Damaschin deter- 
mină adevăratul înţeles al venerației. Fecioara și 
sfinții sunt vrednici de închinare, nu după natură, 
ci pentru că au în ei pe Acela, care după natură, e 
vrednic de închinare; așa cum fierul înfierbântat 
nu e arzător după natura sa, ci pentru că a primit 
în sine foc, care are însușirea materială de a arde. 7 

Așadar, Sfânta Fecioară Maria nu este Dum- 
nezeu, nu este ipostas divin, deși a dat trup lui 
lisus Hristos. Nu participă la demnitatea dumne- 
zeiască. Numai persoanele Sfintei Treimi se adoră: 
Dumnezeu și Sfântul Duh și Fiul chiar în natura sa 
umană dar nu pentru natura sa umană. Ortodoxia 
este prin excelenţă religia lui Hristos, dar adorând 


5. Sfântul Epifanie: Contra ereziilor 77, 23-24; 79, 4-5. 
6. Sfântul Ioan Damaschin, Dogmatica, pag. 280. 
7. Idem, Cuvânt despre icoane. 

pe Hristos cinstește într-o imagine supracerească 
pe Fecioară, ca pe adevărata lui Mamă. 

Să ne oprim puţin asupra felului cum găsim 
manifestat cultul Maicii Domnului în Biserică și în 
viața ortodoxă. Cultul Maicii Domnului se menţi- 
ne într-un cadru impresionant în Ortodoxie. Și 
dacă astăzi este așa, în trecut a fost la fel, dacă nu 
chiar mai mult. Prin cultul Maicii Domnului se 
apropie omul de Dumnezeu. Ei i se aduc rugă- 
ciuni în biserică și în afară de biserică. Rugăciunile 
adresate ei ocupă un loc considerabil în toate căr- 
ţile de ritual. După rugăciunile și cântările adresa- 
te Sfintei Treimi, îndată, cele mai frumoase și mai 
duioase sunt acelea adresate Maicii Domnului. 
Rugăciunile către ea sunt aduse de toate vârstele și 
categoriile sociale, din ele se hrămesc sufletele 
credincioșilor, prin ele îndrăznim să ridicăm ochii 
noștri de „tină“ către Dumnezeire. Cunoscuta ru- 
găciune „Paraclisul Macii Domnului“ este citit în 
biserică și în afară de zidurile ei la toată „nevoia și 
necazul“. 

În toate timpurile, ajutorul și dragostea Maicii 
Domnului pentru fiii ei s-a arătat prin nenumărate 
minuni şi semne, după rugăciunile ce i s-au adus 
cu credință sau din iubirea sa față de oameni. Gă- 
sim, astfel, icoane făcătoare de minuni, la care 
evlavia credincioșilor aleargă cu toată setea sufle- 
telor lor pentru a fi mângâiaţi sufletește și trupeș- 

te. lar în planul de trăire duhovnicească s-au înre- 
gistrat adeseori apariții minunate ale Maicii Dom- 
nului, ca o atenție la rugăciunile ce i se înalță de 
către cei ce o iubesc. Unul dintre acești fericiți, cu- 
noscut și apropiat de noi este Sfântul Serafim de 
Sarov. 

Dar câţi alți necunoscuţi de noi se vor fi mângâ- 
ind de vederea ei... 

Din bolta minunată ce împadobete cerul Biseri- 
cii, ochii credincioșilor s-au oprit mai mult asupra 
Maicii Domnului. Pe ea au ales-o ocrotitoarea vie- 
ţii lor, prin bisericile și mânăstirile închinate, prin 
numele de Maria dat la botez și prin multele săr- 
bători (care îi sunt închinate — n. ed.) și care împo- 
dobesc anul nostru bisericesc. Sărbătorile ei, îm- 
preună cu ale celorlalți sfinți, dau cultului ortodox 
o frumuseţe unică. Ele sunt îmbibate de cele mai 
frumoase și cele mai poetice expresii pentru a ară- 
ta pe cea care a purtat la un loc neprihănirea, sme- 
renia omenească și harul dumnezeiesc. Cel mai 
fermecător poem din lume este viața Sfintei Fe- 
cioare din Nazaret, frumoasă și purtată în marele 
mister al Întrupării. Dumnezeu a fericit-o și nea- 
mul omenesc neîncetat a lăudat-o pe „cea plină de 
dar“ de care se bucură toată făptura. Biserica me- 
reu pomenește: „Pe Maica luminii întru cântări cin- 
stindu-o să o mărim“ sau „Tot neamul pământesc să 
salte cu Duhul... cinstind sfânta prăznuire a Maicii lui 

Dumnezeu“ * Din admiraţia faţă de ea au ieșit acele 
minunate imne din cărțile bisericești care compun 
slujba Maicii Domnului. Reflecţiunea și gândirea 
omenească n-a putut împleti într-un mod mai feri- 
cit tot ce datorează Născătoarei de Dumnezeu față 
de cum a făcut-o sufletul ortodox prin marii ei 
cântăreţi în rugăciunile și cântările bisericești. În 
slavele dogmatice și axioanele Fecioarei s-au con- 
densat dogma, adevărul poetic și simţirea religi- 
oasă. Imnul acatist este cântarea cântărilor Sfintei 
Fecioare și expresia celei mai înalte poezii ce se în- 
cheie cu acel minunat refren: „Bucură-te Mireasă, 
pururea Fecioară !“. Tema acatistului şi, în genere, a 
tuturor cântărilor sale este că ea a înnoit firea 
noastră cea căzută în stricăciune, din ea izvorăște 
pentru noi râul nemuririi, în ea Domnul, luând 
naștere, a îndumnezeit firea omenească” și a sfințit 
natura întreagă. 

În materie de religie „credința este fondul iar cul- 
tul este forma, în care credința apare în manifestarea Sa 
exterioară și colectivă.“ Cultul este strâns legat de 
dogmă și întărit de ea. Iar dogma trăiește în chipul 
cel mai viu în valul de poezie și cântare în cărţile 
de ritual. 


8. Catavasiile Bunei Vestiri. 
9. V. Arstniev, op. cit. pag. 102. 
10. Pr. Petre Vintilescu, Cultul și ereziile, București, pag. 25. 

Dar, alături de imnografie, un alt domeniu de 
manifestare al cultului Sfintei Fecioare este icono- 
grafia. Icoana bizantină exprimă până în cele mai 
intime trăsături ideea dogmatică. Astfel, prin icoa- 
na Maicii Domnului, credinciosul săvârșește o tai- 
nică întâlnire cu însuși obiectul ei. Icoanele Maicii 
Domnului împodobesc bisericile și casele crești- 
nilor. În înfățișarea Maicii Domnului din icoane 
citim toată dogma ortodoxă. Să privim catapeteas- 
ma bisericii: în dreapta Fiului și de o mărime cu 
El, străjuie icoana Maicii Domnului. Este Maica 
Vieţii lângă Domnul Vieţii. Mai sus o vedem cu 
Sfântul loan Botezătorul, ei doi, cei mai aleși din 
omenire, rugându-se lui lisus Hristos. În sfârșit, pe 
bolta sfântului altar, cu fond albastru sau auriu ce 
simbolizează cerul, tronează Maica Domnului, 
transfigurată în slava dumnezeiască. Ea veghează 
de acolo ca o protectoare, cu sufletul larg cât pă- 
mântul şi cerul boltit, în iubirea ei nemărginită, 
reprezentând tipul perfect al umanităţii în care 
Dumnezeu a realizat idealul și modelul tuturor 
virtuților. Cu ea omenirea se adună și se ridică 
până aproape de Pantocratorul Hristos din planul 
suprem. 

Privind neclintit în sus spre frumuseţea cea divi-' 
nă, vorbind în limbajul lui Dionisie Areopagitul", 


11. Dionisie Areopagitul, Ierarhia cerească, trad. de pr. Cc 
lordănescu, cap. I. 

Maica Domnului a ajuns „pe cât se poate la asemă- 
narea cu Dumnezeu“ şi s-a înălțat „în proporție cores- 
punzătoare până la imitarea lui Dumnezeu”. 


3. Maica Domnului în evlavia și trăirea 
ortodoxă 


Trăirea ortodoxă e comuniunea și participarea 
duhovnicească a credinciosului la viaţa dumne- 
Zeirii. Caracterul ei este sobru, lipsit de orice sen- 
zualitate. Spiritualitatea ortodoxă nu încurajează, 
tinde doar să nimicească imaginația și orice sen- 
zualitate care servește credinciosului la reprezen- 
tarea sau retrăirea prin simţuri, bunurile spiritua- 
le. „Imaginile cuprinse în rugăciunile Bisericii și în 
icoane, precum și cele din Evanghelii, sunt suficiente ca 
să poată intra duhowniceşte în evenimentele comemo- 
rate.” Tot ceea ce provine din imaginaţia ome- 
nească este plin de subiectivitate și, ceea ce este și 
mai rău, este plin de senzualitate. 

Nu e nevoie să adorăm inima fizică a Mântui- 
torului sau a Maicii Domnului pentru a ne expri- 
ma dragostea faţă de Dumnezeu și față de oameni. 

Evlavia de care se bucură Maica Domnului în 
Ortodoxie este întemeiată pe abisul dragostei ei 


12. Sergiu Bulgakoif, Ortodoxia, pag. 185. 
13. Idem, ibidem, pag. 151. 

faţă de oameni și pe duioșia ei de Maică. De aceea 
sufletele creștine îi aduc Maicii Domnului cântări 
de laudă, de mulţumiri, de cereri fierbinţi și nu- 
mele ei este rostit aproape întotdeauna cu numele 
Fiului ei, căci în El și prin El și-a dobândit ea cali- 
tatea aceasta de Maică a tuturor pământenilor din 
toate timpurile. Ea se bucură de cele mai multe ru- 
găciuni pentru toate împrejurările vieţii. De multe 
ori, însă, rugăciunea creștinului ortodox este fără 
de cuvinte, fie că se găsește sau nu în faţa icoanei. 
Gândirea, inima, limba, toate încetează și numai o 
putere străină de fiinţa ta te stăpânește, te umple 
de bucurie. Bucuria cea mai deplină este rezultatul 
celei mai depline rugăciuni. Bucuria este unul din 
semnele comuniunii și participării duhovnicești la 
viaţa lui Hristos și a Sfintei Fecioare. 

Dar pentru credincioșii din viaţa de toate zilele 
Biserica a umplut slujbele cu cântări în cinstea 
Maicii Domnului. Orice cântare, orice tropar este 
urmat și de cel „al Născătoarei”. Acest lucru a fost 
sesizat și de teologii apuseni, după cum mărturi- 
sește unul: „În realitate mu se face niciodată rugăciuni 
şi mențiuni asupra mântuirii noastre în timpul slujbe- 
lor liturgice fără a fi invocată intervenţia Sfintei Fecioa- 
re. Este o frecvenţă și o insistenţă care nu se găsește în 
același fel în Liturghiile occidentale. Poate, că această 
frecvenţă şi insistență trece neobservată din obișnuință, 
dar ele umplu pe credincios de convingere și creează o 

atmosferă spirituală, care-l marchează cu o pecete pro- 
fundă... Se poate spune, că, în ordinea rugăciunilor, ni- 
mic nu se face decât cu și prin Maria." 

Această comuniune de dragoste, ce există între 
credincioși și Maica Domnului, se manifestă de- 
plin în cult prin rugăciuni și cântări și umple spiri- 
tualitatea ortodoxă de o viaţă de comunitate între 
credincioși și dumnezeire. Ortodoxul simte pe 
Maica Domnului prin rugăciunile ce i le aduce, 
atunci când se află în nevoie, dar o simte și prin 
simțirea cea mai presus de simţuri, când dragostea 
nestăvilită se revarsă în inima lui pentru cea care-i 
mijlocește mântuirea. 

Așa au avut-o credincioșii de totdeauna, așa au 
văzut-o și au cântat-o monahii din mânăstiri, așa 
s-au bucurat de ea sihaștrii prin peșteri, așa s-a 
descoperit în inspiraţia poetică imnografilor. Ea 
este: „cea împodobită cu dumnezeiasca slavă“, „stăpâ- 
na îngerilor“ şi „împărăteasa creștinilor și, după Dum- 
nezeu, nădejdea împărăției cerești“. Ea este „Maica 
Vieţii și, după Dumnezeu, nădejdea vieții noastre celei 
veșnice“ cum o slăvește de veacuri și o va slăvi în 
veac Biserica pe „cea mai cinstită decât Heruvimii şi 
mai mărită fără de asemănare decât Serafimii”. 


14. Dumont Christoph, L'Intercession de Maria dans la 
tradition orientăle, pag. 1-2 în La Vie Spirituelle, tom. LVII, 
nr. 1, Paris 1939. 

15. Acatistul Adormirii. 

Imaculata concepție 


1. Învățătura romano-catolică despre imacu- 
lata concepție 


Este interesantă istoria acestei dogme, „care nu 
s-a predicat şi nu s-a crezut niciodată explicit în 
întreaga Biserică“.' După mărturia unui apărător 
al ei, concepția imaculată a exprimat-o pentru 
prima dată călugărul Paschasius Radbertus din 
secolul al IX-lea, când ea apare ca o noutate; și 
timp îndelungat a provocat reproșuri şi obiecţii 
din partea teologilor distinși ai Bisericii Apusene. 
Discuţiile aprinse încep din secolul al XII-lea când 
marii teologi Bernard de Clairvaux și Toma 
d'Aquino combat atât credinţa în neprihănita ză- 
mislire cât și sărbătoarea ce voia să se instituie 
pentru ea. Scaunul papal ia poziţie favorabilă 
acestei teze abia în secolul al XV-lea. Sinodul tri- 
dentin n-a luat nici o hotărâre în această privinţă. 


1. V. Suciu, op. cit. volumul |, pag. 351. 

Papii au oprit discuţiile publice sau particulare. 
Abia în 1854, Pius IX, prin bula dogmatică „Inne- 
fabilis Deus“ din 8 decembrie, a decretat că „Sfân- 
ta Fecioară Maria, în primul moment al concepției 
sale, printr-un privilegiu graţial deosebit al Atot- 
puternicului Dumnezeu în vederea meritelor lui 
lisus Hristos, Mântuitorul neamului omenesc, a 
fost păstrată de toată macula păcatului originar“? 
atunci s-a dat temei și justificare și sărbătorii spe- 
ciale „Festum immacaculatae conceptionis Beatae 
Virginis”. 

În ce constă această dogmă ? 

Fecioara Maria a fost concepută fără păcatul 
strămoșesc, adică în nașterea naturală, după trup, 
a Fecioarei, nu este amestecat păcatul originar. Din 
toţi câţi își trag originea de la Adam, Fecioara Ma- 
ria este prima, singura, afară de Hristos, care nu 
moștenește păcatul său (al lui Adam - n. ed.). Cu- 
rățirea de acest păcat este făcută, fie înainte de ză- 
mislirea ei, fie chiar în actul nașterii, în nici un caz 
nu după naștere În acest fel, lucrarea Sfântul; 
Duh la zămislirea Mântuitorului, n-a însemnat o 
nouă curățire pentru Sfânta Fecioară. Ea, deși tre- 
buia să fie amestecată ca toți oamenii în păcatul 
2. Ion Mihălcescu, Le Theologie Symbolique, au point de 
vue de l'Eglise Orthodoxe Orientale, Bucharest — Paris 1932, 
pag. 188. 


3. B. Bartmann, Précis de Théologie Dogmatique, III ed., 
Paris 1938, pag. 467. 

strămoșesc, n-a fost, a făcut excepţie și aceasta încă 
de la începerea ei ca ființă omenească. După cât se 
vede, catolicismul mută curățirea Fecioarei de pă- 
catul strămoșesc înaintea de sălășluirea Logosului 
în ea. 

Catolicii susţin că Sfânta Scriptură și Tradiţia 
cuprind în mod implicit această învățătură. 

Catolicii afirmă că femeia care face opoziţie 
șarpelui în Eden (Fac. 3, 15) este Fecioara Maria. 
Faptul acesta, că ea se opune diavolului, ar însem- 
na că ea nu are păcatul originar. În Luca 1, 28, 
Fecioara se arată „plină de dar“, ceea ce ar însemna 
că ea a primit darul în măsura în care i se poate da 
unci făpturi, adică și cel al ștergerii păcatului stră- 
moșesc. Ea se ridică peste celelalte făpturi pe te- 
meiul faptului că plinirea ei cu har înseamnă și 
conceperea ei fără păcat. 

Toţii Sfinţii Părinţi — afirmă teologii romano-ca- 
tolic — întrebuințează cuvinte — cu privire la Sfânta 
Fecioară — care exclud conceperea în păcatul stră- 
moșesc. Așa sunt expresiile ca: „mai sfântă decât 
îngerii“, „mai Slăvită decât Serafimii“, sau „mai înaltă 
decât cerurile“ (Sfântul loan Damaschin), „fâră pri- 
hană“, „una curată“, etc.* Liturghia o preamăreşte 
în cuvinte înălțătoare: „preasfântă”, „scaunul cel 
sfânt”, la fel și toate izvoarele imnologiei creștine. 


4, Minei, 8 septembrie. 

Toate acestea se referă la starea ei de du- 
pă nașterea lui Hristos, când „a devenit” așa. 


Legătura pe care Părinţii bisericești o fac între 
Eva și Maria a constituit alt element folosit pentru 
susținerea tezei catolice. Sfințenia protopărinţilor a 
prefigurat sfinţenia și a noului Adam și a noii ma- 
me a creștinilor. Așa cum Adam s-a născut fără 
păcat, așa și cel de al doilea Adam trebuia să se 
nască dintr-o mamă lipsită de urmă păcătoasă. În 
Orient, existenţa sărbătorii „Zămislirea Sfintei 
Fecioare“ la 9 decembrie ar fi încă o dovadă despre 
dogma „neprihănitei zămisliri“; iar faptul adormirii 
Fecioarei, vine s-a întărească și mai mult. Fecioara 
n-a primit moartea prin putrezire. Ea a făcut o ex- 
cepţie de la legea naturală, desigur pentru meri- 
tele lui Hristos. Și, desigur, Fiul său a putut s-o 
scutească și de păcatul strămoșesc. Ea n-a primit 
moartea ca urmare a păcatului. 

Catolicismul nu s-a ferit să dea chiar o justifi- 
care rațională acestei dogme. Fiul lui Dumnezeu 
nu putea să ia natura Lui omenească dintr-o 
mamă întinată de păcat. 


Aceasta este o teologie schiloadă și întu- 
necată cu totul: când Duhul Sfânt atinge ceva 
(apa la sfeștanie, uleiul la Sfântul Maslu ori 
la Sfântul și Marele Mir, Darurile aduse pe 

Sfântul Altar, etc.), mai rămâne acolo ceva 
necurat ? Când a venit foc din cer peste jertfa 
lui Ilie a ars și boul, și pietrele, și apa, și tot ce 
mai era acolo. Când a venit tocul Duhului la 
zămislirea Fecioarei, a mai putut rămâne în 
ea ceva necurat ? Catolicism orb și nimic mai 
mult! Poate locui păcatul împreună cu Hris- 
tos și încă să-L molipsească ? (+ Tit) 


Nașterea trupească a Mântuitorului dintr-o fire 
întinată de păcat înseamnă că El ar ti putut moș- 
teni înclinările firii păcătoase, fapt ce nu poate fi 
conceput. * 

Pe baza acestor temeiuri catolicismul a dogma- 
tizat învăţătura despre zămislirea fără de prihană 
a Sfintei Fecioare. Fecioara a fost păstrată de păca- 
tul originar, din momentul conceperii sale. 


Cazul (modul) conceperii lui Hristos nu 
poate avea egal. Chiar dacă ar exista încă 
numai 0 singură excepţie, urmează genera- 
lizarea. Teoria unui al doilea caz de concepție 
fără păcatul strămoesc și încă, anticipând pe 
aceea a lui Hristos, este lipsită de evlavie și 
chiar absurdă. (+ Tit) 


5. V. Suciu, op. cit. volumul I, pag. 361. 

Această „prezervare“, încearcă se explice catoli- 
cismul, nu exclude răscumpărarea ei prin Hristos, 
deoarece, pentru meritele Lui, a fost sustrasă de la 
întinarea cu păcatul strămoesc. Acest privilegiu 
este o graţie specială și unică în cazul Sfintei Fe- 
cioare, fără de care ea s-ar fi născut cu păcatul 
originar. 


2. Fecioara Maria și raportul ei cu păcatul 
strămoșesc și personal 


În zadar, se caută a se spirjini concepția imacu- 
lată pe afirmaţiile unor teologi răsăriteni." În za- 
dar, se spune, că tradiţia veritabilă a Bisericii Gre- 
cești asupra concepției imaculate a fost deviată în 
secolul al XVII-lea, sub influenţa protestantismu- 
lui și a vechii ure contra catolicismului” Biserica 
Ortodoxă merge pe linia Sfintei Scripturi, care 
spune că nimeni nu s-a născut fără păcat decât 
lisus Hristos; ea merge pe linia Sfinţilor Părinți. De 
la Mărturisirea Ortodoxă aprobată în sinodul 1642, 
care învăța precis universalitatea păcatului origi- 
nar? și Mărturisirea lui Dositei aprobată de sinodul 


6. Cf. idem, vol. I, pag. 349 — 950. 

7. I. Pâtrides, l'Immaculé conception ct les greques mod- 
emes, Echos D'Orient, 1905, pag. 270. 

8. Mărt. ort. 1, 24; UI — 20. 

din 1672, care învaţă că fiecare om născut pe cale 
naturală este supus păcatului originar și urmărilor 
lui”, toți teologii ortodocși de la Mitrofan Cristo- 
pulos până la cei din vremea noastră au învăţat și 
învaţă că Fecioara Maria, fiind fiica lui Adam, par- 
ticipă ca întreg neamul omenesc la păcatul lui. E o 
învățătură care n-a făcut obiectul unui sinod, e 
drept, dar a intrat în Biserică și în cultul ortodox. 


Această învăţătură n-a făcut obiectul 
dezbaterilor unui sinod pentru că n-a fost ne- 
voie. Și aceasta deoarece o asemenea proble- 
mă absurdă nu s-a pus niciodată. (+ Tit) 


Raportul dintre păcatul strămoșesc și păcatul 
personal în ființa Sfintei Fecioare, înainte de ză- 
mislirea supranaturală a Fiului ei din ea, este o 
problemă pe care romano-catolicii n-au putut s-o 
rezolve în chip autentic. Lipsa păcatelor personale, 
teză pe care o susține majoritatea Sfinţilor Părinţi 
și, în același timp, existenţa păcatului strămoșesc, 
pare un paradox inadmisibil pentru ei. După în- 
vățătura noastră, păcatul strămoșesc rămâne în fi- 
rea Sfintei Fecioare înainte de zămislirea lui Hris- 
tos și acest adevăr nu este în contradicţie nici cu 
absenţa păcatului personal și nici cu lipsa de păcat 


9. E. I. Kimmel — Mon fiedei recl. Orient. P. I, 432. 

în firea omenească a lui Hristos. Imunitatea de på- 
catul moștenit n-ar contribui prin nimic la preamă- 
rirea Fecioarei. Celebrul Bernard de Clairvaux, 
într-o epistolă către monahii din Lyon, spune în 
acest sens: „Preamărirea cere rațiune. Împărăteasa 
cerului nu are nevoie de o preamărire mincinoasă ! Tre- 
buie a cinsti concepțiunea care a precedat preamărita 
naștere pentru că dacă n-ar fi existat concepțiunea nici 
nașterea n-ar fi fost preamărită ? Dar ce o să zicem, 
când pentru aceeași pricină, s-ar cere aceeași cinstire 
pentru tatăl și mama Sfintei Fecioare ? Asemenen se 
poate cere aceleși lucru pentru moșii și strămoșii ei 
până la infinit.” Noi învăţăm că păcatul strămo- 
șesc în Fecioara Maria, înainte de zămislirea sa, nu 
presupune și existența păcatului personal deoare- 
ce Fecioara Maria a fost înzestrată cu un har deo- 
sebit care a ferit-o de aceasta. Prezența păcatului 
original și absenţa păcatului personal în Maica 
Domnului nu e o contradicție. În adevăr, prima 
formă a păcatului ca slăbiciune generală nu se 
poate înfrânge de nici un om venind în lume; nu- 
mai Mântuitorul lumii a putut face aceasta. A 
doua formă însă, aceea a păcatului personal, nu a 
avut-o Fecioara. Dacă prima formă e generală, 
permanentă, a doua e schimbătoare, variază de la 


10. En. 17. 4 cit. de Silvestru de Cancv, Teologia Dog- 
matică Ortodoxă, vol. III, București 1902, pag. 461. 

om la om și se distinge prin harul divin. Ea poate 
fi mai mare sau mai mică, adică în măsura în care 
omul lucrează „după fire sau împotriva firii“, cum 
zic marii mistici, care au experimentat în cel mai 
înalt grad harul divin. Adică, în măsura în care 
gândești ca și cum Dumnezeu ar gândi, voiești ca 
și cum EI ar voi, iubești ca și cum EI ar iubi. Dar 
aceasta se întâmplă prin har. Așa se explică lipsa 
păcatului personal la Sfânta Fecioară și ridicarea ei 
mai presus de Heruvimi și Serafimi: prin atotpu- 
ternicia harului, care totuși nu forțează voința. El 
se altoiește pe fondul nealterat, fondul paradisiac, 
care tămâne în om, dincolo de întunecarea facultă- 
ților superioare. 

Așa se explică prezenţa păcatului originar și 
absenţa celui personal în Sfânta Fecioară. Acest 
„har de putere și nepăcătuire personală“ nu trebuie 
confundat cu harul mântuirii, al eliberării de păca- 
tul strămoșesc, dată fiind jertfa lui Hristos. Exis- 
tenţa reală a acestui har explică nivelul de sfinţe- 
nie la care au ajuns drepțţii Vechiului Testament, 
fără ca aceștia să fi fost eliberaţi de păcatul stră- 
moșesc. Aşa putem explica și culmea de curăție 
morală la care s-a ridicat Sfânta Fecioară și, în 
același timp, existența păcatului strămoșesc. Acest 
har i-a fost dăruit Fecioarei chiar de la nașterea sa 
și a constituit nivelul sfințeniei la care avea să 
ajungă. Existenţa acestui har nu exclude însă ur- 


105 


MONAHIA SEMFORA GAFTON 


mările păcatului strămoșesc. Sfânta Fecioară, cu 
tot harul de care s-a învrednicit, rămâne legată de 
umanitate prin păcatul originar. Hristos nu s-a 
născut dintr-o fire umană purificată înainte de El, 
căci, într-un asemenea caz, nu El ne curăţă firea, ci 
Fecioara. Deci, în corpul Sfintei Fecioare „a fost o 
curăție personală, nu curățirea firii care constituia fon- 
dul comun, transmisibil, al întregii umanități, care 
avea Să fie curățit numai prin lisus Hristos, când avea 
să înceapă lucrarea mântuirii tuturor celor ce se împăr- 
tășesc de El.” 

Acest adevăr, că Maica Domnului s-a putut 
sfinţi începând chiar de la nașterea sa printr-un 
har deosebit, care nu exclude, însă, păcatul stră- 
moșesc, ne duce la două concluzii: 

a) Sfânta Fecioara Maria a avut și trebuia să 
aibă o stare deosebită ca una ce primea în ea pe 
Hristos și această stare a realizat-o și prin efort 
personal; 

b) Sfânta Fecioară Maria nu poate fi așezată pe 
același plan cu Hristos din punct de vedere fiin- 
tial. Ea se deosebește de lume prin starea ei per- 
sonală, nu firească, dar nu se identifică cu Hristos. 
În firea ei a existat păcatul strămoșesc, care-și păs- 
trează toată puterea și urmările lui — slăbiciunea și 


11. Pr. Prof. Dumitru Stăniloae, Învățătura despre Maica 
Domnului la ortodocși și la catolici — rev. Ortodoxia, an II, 
nr. 4, 1950, pag. 567. 

moartea trupului — și, cu toate acestea, ea a realizat 
o stare de neprihănire, de nepăcătuire. În această 
operă un mare rol a jucat voinţa ei, lucrarea per- 
sonală prin care ea a ţinut slăbiciunea firii ca pe o 
pură potenţialitate.” Faptul că “ea s-a supus cu în- 
treaga ființă hotărârilor lui Dumnezeu, a ferit-o 
chiar de cel mai mic păcat. Bulgakoff face din răs- 
punsul Fecioarei: „lată roaba Domnului...“ cheia de 
boltă a acestei probleme. Lipsa de păcate perso- 
nale este o autodeterminare a întregii sale ființe și 
aici, de fapt, este și vrednicia pe care și-a câștigat-o 
Sfânta Fecioară. Toată viaţa pământească a Fecioa- 
rei a fost o jertfă neîntreruptă prin autodetermina- 
rea ei completă, închinându-și viața chemării sale 
divine. Așadar, curăţia ei este și un merit personal 
deoarece neprihănirea și nepăcătuirea Fecioarei se 
explică nu din natura ci ci din atitudinea ei perso- 
nală faă de păcat și de personala înfrângere a aces- 
tuia.” „Cu alte cuvinte — spune mai departe Bul- 
gakoff — fiind păstrat în putere păcatul originar, ca slă- 
biciune, prin harul lui Dumnezeu poate fi realizată slobo- 
zirea personală de păcate sau neprihănirea personală.“ 
Buna Vestire a însemnat o etapă nouă în viaţa 
Sfintei Fecioare. Sfântul loan Damaschin ne arată 
că acum Duhul Sfânt s-a pogorât peste Sfânta Fe- 


12. Idem, pag. 566. 
13. Sergiu Bulgakoff, Rugul care ardea... pag. 13. 
14. Idem, pag. 43. 

cioară și a curățit-o, și, mai mult, ceea ce era curată 
trupește și duhovnicește a devenit cea mai curată 
dintre creaturi. 

Conform Sfântului loan Damaschin acum se pe- 
trece atât actul zămislirii Fiului lui Dumnezeu din 
Sfânta Fecioară, cât şi actul curățirii ei. 


Aceste două acte (lucrări): curățirea de 
păcatul strămoșesc și zămislirea s-au întâm- 
plat concomitent, în momentul în care ea a ac- 
ceptat împlinirea întru ea a voinţei lui Dum- 
nezeu: „lată roaba Domnului, fie mie după 
cuvântul Tău !“. Fapt pentru care îngerul s-a 
și dus îndată de la dânsa. Misiunea lui era 
împlinită, Fecioara devenise „Maica Domnu- 
lui” și lumea era, virtual, mântuită. (+ Tit) 


Progresul acesta în curățirea Fecioarei se împli- 
nește atunci când razele dumnezeirii Fiului, prin 
pogorârea Duhului, o ating și o umplu de lumină. 
Cu acestea ea este pecetluită, Duhul Sfânt s-a co- 
borât, ea devenind tron al dumnezeiescului prunc 
„plină de Har”, „Biserică sfințită“ şi „Rai cuuântă- 
tor“, „și crin însuflețit al lui Dumnezeu, de care, de 
aici încolo, nicicum nu se va mai putea să se atingă 
mâna necredincioșilor şi nici buzele celor nevrednici” 


15. Sfântul loan Damaschin, Expunere... cart. TH, cap. H. 
16. Axion, 25 martie. 

În concluzie, Biserica Ortodoxă a Răsăritului 
crede că Fecioara Maria s-a născut cu păcatul stră- 
moșesc, de a cărui vină și pedeapsă a fost curăţită 
de Duhul Sfânt la Buna Vestire și n-a avut păcate 
personale. Fecioara „cea plină de dar“ a fost în- 
zestrată cu toate virtuțile posibile, dintre care cea 
mai de seamă este aceea de a nu păcătui. 


Corect teologic ! Din momentul zămislirii 
îi spunem Sfintei Fecioare Maria „Cea plină 
de Har” sau „Cea plină de daruri”, aceste 
două expresii fiind „sinonime“; Harul fiind 
„Unul“ — un „bloc aurifer” cum îl numește 
un mare teolog S. Borodine în revista „Ireni- 
kon”), asemănându-l cu discul soarelui, care 
este „unul“; iar „darurile“ sunt multe — o in- 
finitate — fiind asemănate cu multitudinea ra- 
zelor care izvorăsc din discul soarelui şi vivi- 
fică toată făptura. „Prin Duhul Sfânt tot su- 
tletul viază și prin curăţie se înalță“. Și o nu- 
mim pe Fecioara așa, deoarece, în timp -ce 
sfinţii au primit unul, sau mai multe daruri, ca 
le-a primit pe toate întrucât „blocul aurifer” cel 
înţelegător, Soarele dreptăţii cel veșnic, a venit 
personal, întreg, S-a sălășluit într-însa și Și-a 
luat trup din preacuratul ei sânge și așa: „Dum- 
nezeu (ca Dumnezeu) S-a pogorât și (ca) Om 
S-a suit“. (Conform „și acum...” de la canonul 
îngerului păzitor peasna a VII-a). (+ Tit) 

Așa se explică sublima neprihană și desăvârșita 
curăție a Maicii Domnului, fără să fie nevoie de o 
concepție imaculată. De aceea, toate epitetele cu 
care o împodobesc cărțile liturgice și scrierile Sfin- 
ților Părinţi, toate figurile tipice ale Vechiului Tes- 
tament, închinarea și salutul îngerului, nu se da- 
toresc imaculatei concepții, cum, în mod implicit, 
o vor teologii romano-catolici, ci faptului că aceas- 
tă nevinovată Fecioară, crescută în umbra templu- 
lui, ca un crin, s-a învrednicit să fie Maică pururea 
Fecioară a lui Dumnezeu. 

Dogma Sfintei Fecioare se dezvoltă ca o mlădiță 
din tulpina dogmei hristologice. Numai prin ea, și 
în ea, Ortodoxia descifrează dogma Sfintei Fecioa- 
re ca o culme de lumină, singura binecuvântată în 
sensul plin al cuvântului. 


3. Consecințele imaculatei concepții 


Doctrina ortodoxă admite că Fecioara Maria a 
fost curățită de păcatul strămoșesc înainte de con- 
ceperea Fiului său ca om în ea. Este un adevăr for- 
mulat de Sfântul loan Damaschin.” 


Eu nu cred acest lucru! Cred numai ceea 
ce se spune la „Înţelepciunea lui Solomon“ 


17. V. Lochiţă, op. cit. 

(nu știu locul), că: „Înţelepciunea lui Dumne- 
zeu a zidit Sieși casă și a întărit-o pe șapte 
stâlpi“. Adică Fiul, în calitatea Lui de Creator 
a toate, când a fost vorba de venirea pe lume 
a viitoarei Sale mame, a intervenit într-un 
mod deosebit făcând din ea „o construcţie 
specială“ (așa cum îi trebuia) și a întărit-o pe 
„Şapte stâlpi” (cred că este vorba de cele șap- 
te daruri principale ale Duhului Sfânt - în 
care se cuprind toate celelalte — fără să ne 
gândim la exceptarea păcatului original, care 
era legat ontologic (ființia]) de întreaga spiţă 
umană. (+ Tit) 


Deci, încă o dată: eu nu cred că zămislirea Fiu- 
lui și curățirea de păcatul original au constituit 
două momente separate. 

Înainte de concepție ea nu a fost lipsită de păca- 
tul strămoșesc. Fecioara, ca şi ceilalți oameni, a 
fost supusă păcatului strămoșesc. Mitrofan Kristo- 
poulos spune că dacă Fecioara ar fi fost fără păcat, 
ea ar fi fost și Mântuitorul nostru. Dar, după cum 
vedem din cântarea Fecioarei (Luca 1, 46-47), de la 
Buna Vestire, ea numește pe Hristos „Mântuitorul 
meu“, ceea ce înseamnă că ea a fost izbăvită de pă- 
catul originar de Fiul său. Pe de altă parte, zămis- 
lirea Cuvântului în sânul său a avut nevoie de cură- 

ţia ei prin Sfântul Duh (Luca 1, 35), care s-a făcut în- 
cepând cu consimțământul ei liber la Buna Vestire. 


Am spus acest lucru mai înainte. Deci, 
iarăși sunt confirmat că cele două acte s-au 
întâmplat concomitent în clipa când ea, ac- 
ceptând vestirea îngerului prin: „fie...“ și în- 
gerul, văzându-și misiunea îndeplinită a și 
plecat de la dânsa. (+ Tit) 


După cum am mai spus, catolicii n-au putut ex- 
plica lipsa de păcat a Mântuitorului decât admi- 
țând și lipsa de păcat a Fecioarei, din care și-a luat 
firea omenească. 


Aceasta e nebunie curată ! Pentru că se 
cugetă „întinarea“ Creatorului de atingerea 
unei făpturi afectate de păcatul originar. Dar 
care din două este mai tare: Focul Dumne- 
zeirii sau păcatul ? Ca la Evanghelie, cu fari- 
seii: „Care este mai mare darul sau altarul care 
sfințește darul ?” Dar aici fiind vorba de Însuși 
Ziditorul tuturor făpturilor ! ?(+ Tit) 


Pe de altă parte, nu a putut să împace prezența 
păcatului originar cu lipsa păcatului actual, per- 
sonal, în persoana Fecioarei. 

Dar Enoh, având în firea sa păcatul stră- 
moșului său Adam (și încă într-o generaţie 
foarte apropiată !), cum de a ajuns să fie așa 
de „plăcut“ lui Dumnezeu încât să fie luat cu 
tot cu trup. Dar Ilie Tesviteanul ? Dar cei trei 
tineri și Daniil și câți alții ? (+ Tit) 


Însuși Fericitul Augustin lasă să se înțeleagă că 
Fecioara a moștenit păcatul când spune că „Cuvân- 
tul n-a avut niciodată nici un păcat, nici n-a luat cor- 
pul păcatului, deși este din trup femeiesc al păcatu- 
lui.” Dacă scrierile Sfinţilor Părinţi și în special 
epitetele din cărțile de cult împodobesc persoana 
Maicii Domnului, acestea nu se pot aplica direct 
la zămislirea sa imaculată. Sfântul Efrem Sirul 
pune în circulaţie o serie de astfel de epitete, dar 
aceasta în nici un caz și nici în formă implicită — 
cum vor catolicii — nu pot fi traduse prin termenul 
de „fără păcatul strămoșesc“. 

Care sunt consecinţele și contradicţiile dogmei 
catolice ? 

Considerată ca fiind născută fără păcatul stră- 
moșesc, Fecioara Maria se rupe de legătura cu oa- 
menii, stabilită de legea generală a păcatului stră- 
moșesc, iar dacă ca ar fi fost scutită de acest păcat 
înainte de întruparea lui lisus Hristos, în ea, ar ieși 


18. Migne P.L., tom XLIV, col. 174. 
19. Pr. Prof. Dumitru Stăniloae, op. cit., pag. 573. 

din legătura cu Hristos prin care a venit în lume 
Harul mântuitor. „Scoțând pe Maria de sub legea 
naşterii cu păcatul strămoșesc, o scoate si din necesi- 
tatea de a se mântui prin Hristos.”“™® Pe de altă parte, 
dacă ea s-a născut fără întinăciunea păcatului, ce 
pată a curățit puterea Sfântului Duh, odată cu ză- 
mislirea Mântuitorului în ea ? Sau se poate admite 
vreun subiect uman în care să lipsească păcatul 
originar înainte de Hristos și fără harul acestuia ? 
Mântuirea Fecioarei devine o operă în afară de 
Hristos, ea mântuindu-se în afară de El, ca Logos 
întrupat. Lucrarea de mântuire a lumii s-a început 
odată cu întruparea lui Hristos. Buna Vestire e 
momentul când Cuvântul primește în ipostasul 
său firea umană și, deci, și primul moment din 
opera de mântuire și cum legătura cu firea ome- 
nească s-a stabilit prin persoana Fecioarei, înseam- 
nă că zămislirea Logosului în ea este în același 
timp și începutul curăţirii ei. Harul dumnezeiesc 
curge în lume prin intermediul umanităţii sale, 
din care cauză Fecioara Maria este prima dintre 
creaturi curăţită și, în același timp, și cea mai desă- 
vârșit curățită, deoarece în persoana ei Hristos are 
maxima apropiere cu firea omenească. 


20. Idem, pag. 561. 

Sunt importante aici de văzut și primele 
patru stihuri din ikosul 10 al Acatistului Bu- 
nei Vestiri. (+ Tit) 


Fecioara Maria primește curățirea de păcatul 
strămoșesc prin unirea ei cu Hristos, în momentul 
zămislirii Lui în sânul său. 

Fecioara Maria nu se putea naște fără păcat, 
pentru că nașterea ei este o lege universală și natu- 
rală a perpetuării neamului omenesc și de ea este 
legat păcatul.” În cazul când ea a fost lipsită de 
acest păcat, mântuirea ei și a lumii se putea face 
prin ca și nu prin Hristos. Nașterea fără păcat a lui 
Hristos nu poate fi un temei pentru lipsa de păcat 
a Fecioarei. Hristos este fără de păcat din cauza 
ipostasului Său dumnezeiesc. El își formează un 
trup omenesc prin lucrarea Duhului Sfânt și nu 
dintr-o poftă omenească. 

Dovadă pentru legătura Fecioarei cu neamul 
omenesc și, deci, și cu urmările păcatului strămo- 
șesc este și faptul că ea a rămas sub legea morții. 
Dar, deși teologia ortodoxă a susținut că Fecioara 
Maria este zămislită cu păcatul strămoșesc, totuși 
ea a arătat în același timp starea ei deosebită între 
cei născuţi din Adam. Ca mamă a Dumnezeului 
întrupat ea este mai presus de toţi sfinţii și îngerii 


21. Idem, pag. 565. 

din ceruri. Nepăcătuirea sa este și un merit per- 
sonal și o urmare a faptului că în sânul ei dum- 
nezeirea și-a făcut lăcaș. 


„Că a căutat spre smerenia roabei Sale”. 
Aceasta — smerenia — este cel mai mare merit 
personal al ei. (+ Tit) 


În firea. ei stă întreaga fire omenească cu care 
Hristos, unindu-se, o sfințește. 


„Bucură-te, prin care... se înnoiește făp- 
tura“ — ikos 1, stih 11. (+ Tit) 


Ea se face începătura firii îndumnezeite în gra- 
dul cel mai mare prin unire cu Hristos. Apoi, ca a 
stabilit nivelul de sfințenie nerealizat de nici un 
om și prin efortul său propriu, nu numai printr-un 
act de atotputernicie divină. 

În acest chip Fecioara Maria este înălțată deasu- 
pra întregului neam omenesc, dar în același timp 
ca rămâne în solidaritate ontologică cu același 
neam. 


CONCLUZII 


Am contemplat chipul Maicii Domnului în lu- 
mina orânduirii dumnezeieștiși am fi dorit să zu- 
grăvim cu pană măiastră, frumuseţile sfinţeniei 
prin care ea s-a ridicat mai presus de Heruvimi și 
Serafimi și bogăţia darurilor ei de care s-a învred- 
nicit ca „Maică a Luminii“ unită în chipul cel mai 
desăvârșit cu „Lumina“, deci cu una din persoa- 
nele Stintei-Treimi. 

Dacă n-am reușit decât în patrte să arătăm ce în- 
seamnă Maica Domnului pentru Ortodoxie, aceas- 
ta se datorează neputinței și puținătăţii noastre. 

Ajunși la capătul acestei lucrări ținem să pre- 
cizăm în câteva linii că: 

- Theotokia Maicii Domnului, pe care au apă- 
rat-o atât de fierbinte Sfinții Părinţi și pe care Bise- 
rica o cântă neîncetat, rămâne punctul central în 
oceanul de slavă cu care a binevoit Dumnezeu să 
îmbrace făptura prin care a venit la noi. În theo- 
tokie se concentrează întreaga operă de ridicare și 
preaslăvire a Maicii Domnului. 

- Fecioara Maria rămâne pururea Fecioară, re- 
stabilind în persoana ei starea feciorelnică a omu- 
lui din demnitatea primordială, vestejită de neas- 
cultarea Evei. 

Aceste două puncte indică sensul înnoirii nea- 
mului omenesc. 

- Fecioara Maria se supune legilor firii - ca o 
părtașșă a firii — și primește moartea. Dar Hristos 
o ridică din moarte și din urmările mortii. Tradiţia 
Bisericii mărturisește mormântul gol, strana îi cân- 
tă: „tu, ceea ce ai biruință peste moarte“ iar icono- 
grafia bizantină reprezintă „Adormirea Maicii 
Domnului“ cu trupul ridicându-se la cer. 

Ortodoxia lasă, discret, vălul ei de taină. 

Ortodoxia recunoaște și învaţă, însă, biruința 
creaturii asupra morții, prin Hristos, creatura 
îndumnezeită nu prin sine, ci prin Hristos. 

De această stare s-a învrednicit Maica Domnu- 
lui care stă cu trupul alături de Fiul său. 

- În stare preaslăvită fiind, Maica Domnului 
rămâne legată de omenire, care o cheamă neînce- 
tat în rugăciunile ei. Ea se roagă și mijlocește la 
Fiul ei pentru noi și revarsă asupra omenirii daruri 
de bunătăţi ca una ce s-a făcut „plină de dar“. 

- Biserica o înalță pe Maica Domnului mai pre- 
sus decât toți sfinţii și cetele îngereti. Cosmosul 
întreg se bucură de starca fericirii ei, ca o nădejde 
a îndumnezeirii după care suspină. 

- Fecioara Maria este Născătoare de Dumnezeu, 
pururea Fecioară, mutată cu trupul la cer și, de 
acolo, mijlocește pentru omenire. Ea a fost și ră- 
mâne, însă, o creatură, e drept, cea mai perfectă 
creatură care n-a cunoscut păcatul personal, dar s-a 
născut cu păcat stromăşilor ei ca o părtașă a ome- 

nirii din care face parte. Curăţirea ei de acest păcat 
s-a realizat prin puterea Duhului Sfânt, la zămisli- 
rea Fiului lui Dumnezeu ca om di ea. 

Orice altă învăţătură e străină de duhul Orto- 
doxiei. 

- Maica Domnului este și va rămâne până la 
sfârșitul veacurilor „Maica Ocrotitoare“ spre care 
vor alerga creștinii tuturor timpurilor însetaţi de 
dorul mântuirii și ei i se va rosti cu buze arse de 
văpaia păcatelor: 

„O! Prea Sfântă Stăpână de Dumnezeu Născă- 
toare, ceea ce ești mai presus decât Heruvimii și 
mai cinstită decât Serafimii, Fecioară de Dumne- 
zeu aleasă, bucuria tuturor necăjiților; dă-ne mân- 
gâiere și nouă celor ce suntem în nevoi, că afară de 
tine altă scăpare și alt ajutor nu avem. Tu una ești 
mijlocitoarea bucuriei noastre și ca Maica lui Dum- 
nezeu și Maica milostivirii, stând înaintea pres- 
tolului Prea Sfintei Treimi, poți să ne ajuţi nouă.“ 

CUVÂNTUL EDITORULUI 


Deși scrisă în anul 1956, cartea surprinde prin mo- 
dernismul expresiei literare (redactată, parcă, pentru 
cititorii anilor '90) şi prin limpezimea tratării subiectu- 
lui. Cartea impresionează, de asemenea, și prin stilul 
concis, aproape jurnalistic, al relatării. Autoarea reușește 
să exprime foarte limpede și precis idei altfel dificil de 
exprimat pe înţeles. 

Această concizie și limpezime a scriiturii, alături de 
căldura, evlavia si chiar emoția duhovnicească cu care 
monahia Semfora vorbește despre Sfânta Fecioară sunt 
calitățile care scot cartea din domeniul lucrărilor strict 
ştiinţifice și o fac accesibilă marelui public. Maica Sem- 
fora anticipează, poate, stilul de scriitură teologică al 
secolului următor. 

Lucrarea de faţă reprezintă teza de licenţă a maicii 
Semfora Gafton, realizată în anul 1956 sub îndrumarea 
părintelui Dumitru Stăniloae, la catedra de Teologie 
Dogmatică a Facultăţii de Teologie din București. 

Cartea este o foarte reușită și sintetică prezentare a 
învăţăturii ortodoxe despre Maica Domnului. Dintre 
cele 6 capitole ale lucrării, 4 sunt dedicate celor mai im- 
portante aspecte ale învăţăturii ortodoxe despre Maica 
Domnului: Maica Domnului - Născătoare de Dumne- 
zeu (cap. 1), Pururea Fecioria Maicii Domnului (cap. 2), 
Maica Domnului Mijlocitoarea (cap. 4) și Supravene- 
rarea Sfintei Fecioare (cap. 5). Acestora li se adaugă 
încă 2 capitole ce tratează despre Adormirea Sfintei 

Fecioare (cap. 3) și despre dogma romano-catolică a 
imaculatei concepții (cap. 6). 

Lucrarea se fundamentează pe Sfinţii Părinţi, pe for- 
mularca dogmatică a învățăturii de credinţă a Bisericii 
şi, în bună măsură, pe scrierile unor teologi contempo- 
rani (Vladimir Lossky, Sergiu Bulgakoff, Nicolae Arse- 
niev, Dumitru Stăniloae, loan G. Coman, Petre Vinti- 
lescu etc.). De asemenea, în iconomia lucrării, foarte 
important este aportul dogmatic al cărților de cult, căci 
Maica Domnului „trăiește viu și pe deplin manifestată în 
cultul ortodox”. 

Maica Semfora Gafton s-a născut la 21 august 1922, 
primind din botez numele de Safta. În februarie 1944, 
la vârsta de 22 de ani, intră în mănăstirea Poiana Mă- 
rului, jud. Râmnicu Sărat (azi în judeţul Vrancea). În 
anul 1947 devine rasoforă, pentru ca în anul 1955, în 
anul I de Facultate să fie tunsă în monahism. 

Între anii 1952-1956 urmează cursurile Facultăţii de 
Teologie București. Aici a avut ca profesori toată pleia- 
da de aur a dascălilor de teologie din perioada interbe- 
lică și imediat după încheierea celui de al doilea război 
mondial: Dumitru Stăniloae, loan G. Coman, Teodor 
M. Popescu, Nicolae Lungu, N. Chiţescu, Liviu Stan, 
Petre Rezuș, Nicolae Balca, etc. A fost colegă de gener- 
atie cu LPS. Antonie Plămădeală al Ardealului, Î.P.S. 
Nestor Vornicescu al Olteniei, Î.PS. Pimen al Sucevei, 
LPS. Adrian Hriţcu al Europei Occidentale, Dan Zam- 
firescu etc. 

În anul 1956 susține teza de licenţă în teologie cu 
tema „Maica Domnului în învăţătura ortodoxă“, sub 

îndrumarea părintelui Dumitru Stăniloae și în același 
an se întoarce ca stareță la mânăstirea Poiana Mărului. 
Urmare a efectelor Decretului 410 din 1958 este izgo- 
nită din mânăstire în primăvara anului 1960. Lucrează 
ca muncitor necalificat, iar din 1963 este angajată pe 
postul de magazioner și, mai apoi, contabil la Episco- 
pia din Galați. 

În februarie 1967 i se permite reîntoarcerea în mona- 
hism și este angajată ca ghid la mânăstirea Curtea de 
Argeș. Un an mai târziu, în februarie 1968 este instalată 
stareță la Mânăstirea „Sfânta Maria” din Techirghiol, 
unde se află și astăzi. 

La doar 2 ani de la așezarea maicii Semfora în ascul- 
tarea stăreţiei de la Techirghiol, în august 1970, a rân- 
duit Dumnezeu să sosească la mânăstire, pentru odih- 
nă, bătrânul mitropolit Tit Simedrea. Cărturar de an- 
vergură și teolog de mare prestigiu, Î.PS. Tit păstorise 
pe românii din Bucovina, fiind ultimul mitropolit ro- 
mån care șezuse în jilțul arhicresc de la Cernăuţi. Per- 
secuţia comunistă a epocii nu îl ocolise, așa că venera- 
bilul arhiereu se afla acum „retras la pensie” (de altfel 
s-a şi mutat la Domnul doi ani mai târziu). 

În timpul șederii sale la Mânăstirea „Sfânta Maria“ 
din Techirghiol, mitropolitul Tit a consultat lucrarea și, 
mai mult, a făcut o seamă de note și completări pe 
marginea textului. Considerând valoroase aceste note 
le-am introdus integral în carte. Între notele mitropolit- 
ului Tit se distinge una, însemnată chiar la sfârșitul 
manuscrisului, și care poate fi considerată o „notă de 
evaluare generală“: 


1970 august 25. 

Foarte merituos lucru ! 

Bibliografia pusă la punct și publicată: asta negresit ! 
t TIT 


Alături de notele mitropolitului Tit, care au fost in- 
troduse în corpul lucrării, nu a fost operată nici o mo- 
dificare în textul original. Citatele biblice au fost aduse 
la zi, folosindu-se ediția Sfântului Sinod din anul 1992. 

Pentru maica Semfora, Maica Domnului nu este un 
subiect de analiză științifică, rece, ci este „legătura vic 
între pământ şi cer“. Dogma Sfintei Fecioare nu rămâ- 
ne pentru autoare un simplu capitol de tratat teologic, 
ci reprezintă o „dogmă ce nu se poate izola de viaţă”. 
„Ortodoxul se atașează dogmei din iubire. E! iubește și 
crede.“ 

lubirea și credinţa aceasta se simt din paginile între- 
gii cărți. Ea face ca lucrarea aceasta să devină, aproape, 
un act de devoțiune personală al smeritei monahii Sem- 
fora către Maica Domnului, tot așa precum adevărații 
iconari aduc ofrandă Domnului, împletind curgerea 
penelului pe chipurile sfinte cu rugăciunea și postul. 

Laurenţiu Constantin 


Cuprins 
Introducere 


Capitolul 1 
Maica Domnului Născătoare de Dumnezeu 


1. Întruparea lui Dumnezeu-Cuvântul, 
taină a dragostei dumnezcicști 

2. Sfânta Fecioară — organ al întrupării 

3. Fundamentul theotokiei 

4. Ereziile antimariologice și formularea sinodală 
a teotokiei 


Capitolul 2 
Pururea Fecioria Maicii Domnului 


1.Mărturii despre pururea fecioria Maicii Domnului 
2. Fraţii Domnului 


Capitolul 3 
Adormirea Sfintei Fecioare 


1. Viaţa Sfintei Fecioare 

2. Adormirea Sfintei Fecioare 

3. Deosebirea dintre credinţa ortodoxă şi 
dogma „Assumptio B. Virginio Mariae” 
din romano-catolicism 


Capitolul 4 
Maica Domnului mijlocitoarea 


1. Raportul Sfintei Fecioare cu lumea văzută, 
nevăzută și cu Sfânta Treime 


[Si] 


34 
39 


30 


aportul cu oamenii 58 


b. Raportul cu sfinţii 61 
c. Raportul cu îngerii 65 
d. Raportul cu Sfânta Treime 68 
c. Poziția Maicii Domnului în Biscrică 71 
2. Maica Domnului ajutătoarca în dobândirea 
mântuirii adusă de Fiul ei 74 
a. Paralelismul cu Eva 74 
b. Raportul Maicii Domnului cu jertfa Mântuitorului 77 
3. Invocarca Maicii Domnului 79 
Capitolul 5 


Supravenerarea Maicii Domnului 


1. Închinarea care se aduce lui Dumnezeu și 


închinarea care se aduce sfinţilor 83 
2. Cultul Sfintei Fecioare 86 
3. Maica Domnului în evlavia și trăirea ortodoxă 93 

Capitolul! 6 


Imaculata concepție 


1. Învățătura romano-catolică despre 


imaculata concepţie 97 
2. Fecioara Maria și raportul ei cu 
păcatul strămoșesc și personal 102 
3. Consecințele imaculatei concepţii 110 
Concluzii 117 
Bibliografie 120 
Cuvântul editorului 123 
T ug SLIGT R MLL R. | 
i ” 


e AE 4a EFAS E 


NU se pol găsi cuvinte atât de puternice. 
frumoase, Bliigaşe şi expresive prin care 
să poli arăta cât se Cutine cinstea acelela 
care, în natura sa umană, a cuprins pe 
Dumnezeu, dereniud Maica lui Dumnezeu, 
Maica Donmulni Jace parte din concep- 
tia de viată ortodox, Nu se poate vorbi 
de creştinism Jără întruparea hui Tisus 
Hristos, nici de întrupare Jără naşterea 
Jeclotehică, Aşadar, nu se Poate vorbi de 
Ortodoxie fără dogma întrupării din 
Fecioară, căreia i S-a consacrat numirea 
mistică şi Frumoasă de: Maica Doviului. 
Ea întrece în bar şi în creduicie pe orice 
Jlintă creată, aya că renerația cu care 
este înconjurată în Ortodoxie este pe 
deplin meritată ŞI Justificată. Mai mult. 
ea trece dincala de Cuget şi cuvânt: „nu se 
Pricepe limba a o tinda” şi nici nu Poate 
Ji mărită yi binecurântată în mai mare 
măsură de cumo Jace Biserica Oriodoxdá. 


Monabia Semfora Guftou 

